polyglot-tagger/wikipedia-language-snippets-filtered huggingface dataset:
ಅಡಾಮ್ ಗಿಲ್‌ಕ್ರಿಸ್ಟ್‌ ಆಡಿಲೇಡ್‌ ಟೆಸ್ಟ್‌ ಪಂದ್ಯದ ಮೊದಲ ಇನ್ನಿಂಗ್ಸ್‌ನಲ್ಲಿ ಭಾರತದ ಬ್ಯಾಟ್ಸ್‌ಮನ್‌ ವಿವಿಎಸ್‌ ಲಕ್ಷ್ಮಣ್‌ ಹೊಡೆದ ಚೆಂಡನ್ನು ಕ್ಯಾಚ್‌ ಮಾಡಲು ವಿಫಲವಾಗಿದ್ದರಿಂದ ತಾವು ನಿವೃತ್ತಿಯನ್ನು ಆಯ್ಕೆ ಮಾಡಿದ್ದಾಗಿ ನಂತರ ಬಹಿರಂಗಪಡಿಸಿದರು. 'ಸ್ಪರ್ಧಾತ್ಮಕ ಅಂಚ'ನ್ನು ಕಳೆದುಕೊಂಡೆನೆಂದು ತಮಗೆ ಅರಿವಾಯಿತು ಎಂದು ಹೇಳಿದ್ದಾರೆ. ದೇಶಾದ್ಯಂತ ವಿದಾಯಗಳ ಸಾಲುಗಳೊಂದಿಗೆ ಸರಣಿಯ ಬೇಸಿಗೆ ಆಟವನ್ನು ಅವರು ಆಡಿದರು.ಆದರೆ 2007-08 ಕಾಮನ್ವೆಲ್ತ್ ಬ್ಯಾಂಕ್‌ ಸರಣಿಯ ಫೈನಲ್ ಪಂದ್ಯದಲ್ಲಿ ಭಾರತ ಆಸ್ಟ್ರೇಲಿಯವನ್ನು 2-0ಯಿಂದ ಸೋಲಿಸಿದಾಗ ಅವರಿಗೆ ನಿರಾಶೆ ಕವಿಯಿತು. ಫೈನಲ್ಸ್‌ನ ಎರಡು ಪಂದ್ಯಗಳಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ ಕೇವಲ ಏಳು ಮತ್ತು ಎರಡು ರನ್‌ ಗಳಿಸಿದರು. ಶ್ರೀಲಂಕಾ ವಿರುದ್ದ ತಮ್ಮ ತಾಯ್ನೆಲ ಪರ್ತ್‌ನಲ್ಲಿ 15 ಫೆಬ್ರವರಿ 2008ರಂದು ನಡೆದ ಫೈನಲ್ ಪಂದ್ಯದಲ್ಲಿ 118 ರನ್ ಗಳಿಸಿ ಪಂದ್ಯ ಪುರುಷೋತ್ತಮರೆಂದು ಹೆಸರಿಸಲ್ಪಟ್ಟದ್ದು ಸರಣಿಯಲ್ಲಿ ಗಮನಸೆಳೆಯಿತು. ಅವರು 322 ರನ್‌ಗಳನ್ನು 32.20 ಸರಾಸರಿಯಲ್ಲಿ ಗಳಿಸಿ, ತಮ್ಮ ಅಂತಿಮ ಸರಣಿಯನ್ನು ಮುಕ್ತಾಯಗೊಳಿಸಿದರು.
ಕ್ರಿಕೆಟ್‌ ಕ್ಷೇತ್ರದಿಂದ ಹೊರಗೆ, ಅಡಾಮ್‌ ಗಿಲ್‌ಕ್ರಿಸ್ಟ್‌ ಭಾರತದಲ್ಲಿ ವರ್ಲ್ಡ್‌ ವಿಷನ್‌ ಎಂಬ ಧರ್ಮದತ್ತಿ ಸಂಸ್ಥೆಯ ರಾಯಭಾರಿಯಾಗಿದ್ದಾರೆ. ತಮ್ಮ ಕ್ರಿಕೆಟ್‌ ಸಾಧನೆಯ ಕಾರಣ ಅಡಾಮ್‌ ಗಿಲ್‌ಕ್ರಿಸ್ಟ್‌ ಭಾರತದಲ್ಲಿ ಬಹಳ ಜನಪ್ರಿಯರಾಗಿದ್ದಾರೆ. ಪಿತೃವಿಯೋಗವಾದ ಬಾಲಕನಿಗೆ ಈ ಸಂಸ್ಥೆಯು ಪ್ರಾಯೋಜಕತ್ವ ವಹಿಸಿಕೊಂಡಿತು. 2005ರ ಆರಂಭದಲ್ಲಿ, ತಮ್ಮ ಕ್ರಿಕೆಟ್‌ ವೃತ್ತಿ ಅಂತ್ಯಗೊಂಡ ನಂತರ ತಮ್ಮ ತಂಡದ ಪರ ಬೇಸ್‌ಬಾಲ್‌ ಆಡಿರೆಂದು ಬೊಸ್ಟನ್ ರೆಡ್‌ ಸಾಕ್ಸ್‌ ಎಂಬ ಬೇಸ್‌ಬಾಲ್‌ ತಂಡವು ಅಡಾಮ್‌ ಗಿಲ್‌ಕ್ರಿಸ್ಟ್‌ರಿಗೆ ಆಮಂತ್ರಣ ನೀಡಿತ್ತು. ಆದರೆ, ಅವರು 2007 ಕ್ರಿಕೆಟ್‌ ವಿಶ್ವಕಪ್‌ ಆಡಲು ಆಸ್ಟ್ರೇಲಿಯ ತಂಡಕ್ಕೆ ಆಯ್ಕೆಯಾಗಿ, 2008ರ ಆರಂಭದಲ್ಲಿ ಟೆಸ್ಟ್‌ ಮತ್ತು ಏಕದಿನ ಕ್ರಿಕೆಟ್‌ನಿಂದ ನಿವೃತ್ತಿಯನ್ನು ಘೋಷಿಸಿದರು.
ಮಾರ್ಚ್‌ 2008ರಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ ನೈನ್‌ ನೆಟ್ವರ್ಕ್‌ಗೆ ಸೇರ್ಪಡೆಯಾದರು. ಪುನಾರಂಭಗೊಂಡ ವೈಡ್‌ ವರ್ಲ್ಡ್‌ ಆಫ್‌ ಸ್ಪೋರ್ಟ್ಸ್‌ ವೀಕೆಂಡ್‌ ಎಡಿಷನ್‌ ಕಾರ್ಯಕ್ರಮಕ್ಕಾಗಿ ಅಡಾಮ್‌ ಗಿಲ್‌ಕ್ರಿಸ್ಟ್‌ ಆವರ್ತನೆಯ ಮೇರೆಗೆ ಈ ಕಾರ್ಯಕ್ರಮದ ಸಹ-ನಿರೂಪಣೆಯ ಸಮಿತಿಯಲ್ಲಿ ಒಬ್ಬರಗಿ ಕಾಣಿಸಿಕೊಳ್ಳಲಿದ್ದಾರೆ. ಮಾರ್ಚ್‌ 2008ರಲ್ಲಿ ಅವರು ಮೊದಲ ಬಾರಿಗೆ ಈ ಕಾರ್ಯಕ್ರಮದಲ್ಲಿ ಭಾಗವಹಿಸಿದರು. ಆಸ್ಟ್ರೇಲಿಯನ್‌ ಋತುವಿನಲ್ಲಿ ನೈನ್‌ ವಾಹಿನಿ ಪ್ರಸಾರ ಮಾಡುವ ಕ್ರಿಕೆಟ್‌ ಪಂದ್ಯಗಳ ವೀಕ್ಷಕ ವಿವರಣೆ ನೀಡುವರು.
ಮುಂಬರಲಿದ್ದ ಫೆಡರಲ್ ಚುನಾವಣೆಯಲ್ಲಿ ಪರ್ತ್‌ನ ಡಿವಿಷನ್‌ ಆಫ್‌ ಸ್ಟರ್ಲಿಂಗ್‌ ಕ್ಷೇತ್ರದಿಂದ ಅಭ್ಯರ್ಥಿಯಾಗಿ ಸ್ಪರ್ಧಿಸಲು ಆಡಳಿತ ಆಸ್ಟ್ರೇಲಿಯನ್‌ ಲೇಬರ್‌ ಪಾರ್ಟಿ ಅಡಾಮ್‌ ಗಿಲ್‌ಕ್ರಿಸ್ಟ್‌ರಲ್ಲಿ ಪ್ರಸ್ತಾವನೆ ಮಂಡಿಸಿತು.
ಸ್ಟರ್ಲಿಂಗ್‌ ಒಂದು ಸಣ್ಣ ಸ್ಥಾನವಾಗಿದ್ದು, ಸಧ್ಯಕ್ಕೆ ವಿರೋಧ ಪಕ್ಷ ಲಿಬರಲ್‌ ಪಾರ್ಟಿಯಿಂದ ಪ್ರತಿನಿಧಿಸಲಾಗಿದೆ.
ಸಧ್ಯದ ಆಸ್ಟ್ರೇಲಿಯ ದಿನದ ಆಚರಣೆಯನ್ನು ಇನ್ಯಾವುದಾದರೂ ದಿನಾಂಕಕ್ಕೆ ನಿಗದಿಪಡಿಸಬೇಕು ಎಂದು 2008ರಲ್ಲಿ ಗಿಲ್‌ಕ್ರಿಸ್ಟ್ ಸಲಹೆ ಮಾಡಿದ್ದರು. ಏಕೆಂದರೆ ಸಧ್ಯದ ದಿನಾಂಕವು ಯುರೋಪಿಯನ್‌ ವಸಾಹತನ್ನು ಸಂಕೇತಿಸುತ್ತದೆ ಮತ್ತು ಮೂಲನಿವಾಸಿ ಆಸ್ಟ್ರೇಲಿಯನ್ನರ ಮೇಲೆ ಆಕ್ರಮಣ ಮಾಡಿ ಅವರ ಭೂಮಿಯನ್ನು ಕಿತ್ತುಕೊಳ್ಳಲಾಗಿತ್ತು ಎಂದು ಹೇಳಿದ್ದರು.
ಅಡಾಮ್‌ ಗಿಲ್‌ಕ್ರಿಸ್ಟ್‌ ಎಡಪಂಥೀಯ ವಿಚಾರಧಾರೆಯುಳ್ಳವರೆಂದು ಪರಿಗಣಿಸಲಾಗಿತ್ತು; ಆಸ್ಟ್ರೇಲಿಯ ತಂಡದ ನಾಯಕ ರಿಕಿ ಪಾಂಟಿಂಗ್‌ ತಮ್ಮ ವಾರ್ಷಿಕ ನಾಯಕನ ದಿನಚರಿಯಲ್ಲಿ ನಮೂದಿಸಿರುವ ಪ್ರಕಾರ, ಅವರ ಉಪನಾಯಕರು ಪ್ರವಾಸದ ಸಮಯದಲ್ಲಿ ಕಾರ್ಲ್‌ ಮಾರ್ಕ್ಸ್‌ರ ಕೃತಿಗಳನ್ನು ಓದುವ ಅಬಿರುಚಿ ಹೊಂದಿದ್ದರು.
ಅಡಾಮ್ ಗಿಲ್‌ಕ್ರಿಸ್ಟ್ 1971ರಲ್ಲಿ ಆಸ್ಟ್ರೇಲಿಯ ದೇಶದ ನ್ಯೂ ಸೌತ್‌ ವೇಲ್ಸ್‌ ರಾಜ್ಯದ ಬೆಲಿಂಗೆನ್‌ನಲ್ಲಿರುವ ಬೆಲಿಂಗೆನ್‌ ಆಸ್ಪತ್ರೆಯಲ್ಲಿ ಜನಿಸಿದರು.
ಅವರು ಮತ್ತು ಅವರ ಕುಟುಂಬದವರು ಡೊರಿಗೊ, ಜೂನೀ ಮತ್ತು ಡೆನಿಲಿಕ್ವಿನ್‌ನಲ್ಲಿ ನೆಲೆಸಿದರು. ಡೆನಿಲಿಕ್ವಿನ್‌ನಲ್ಲಿ ತಮ್ಮ ಶಾಲೆ ಡೆನಿಲಿಕ್ವಿನ್‌ ಸೌತ್‌ ಪಬ್ಲಿಕ್‌ ಸ್ಕೂಲ್‌ ಪರ ಆಡುತ್ತಿದ್ದಾಗ, ಅವರು ಬ್ರಯಾನ್‌ ಟೇಬರ್‌ ಷೀಲ್ಡ್‌ ವಿಜೇತರಾದರು (ನ್ಯೂ ಸೌತ್‌ ವೇಲ್ಸ್‌ ಕ್ರಿಕೆಟ್‌ ಆಟಗಾರ ಬ್ರಯಾನ್‌ ಟೇಬರ್‌ ಹೆಸರಿನಲ್ಲಿ). ತಮ್ಮ 13ನೆಯ ವಯಸ್ಸಿನಲ್ಲಿ, ಅವರ ಹೆತ್ತವರಾದ ಸ್ಟ್ಯಾನ್‌ ಮತ್ತು ಜೂನ್‌, ಕುಟುಂಬವನ್ನು ನ್ಯೂ ಸೌತ್‌ ವೇಲ್ಸ್‌ನ ಲಿಸ್ಮೋರ್‌ಗೆ ಸ್ಥಳಾಂತರಿಸಿದರು. ಅಲ್ಲಿ ಗಿಲ್‌ಕ್ರಿಸ್ಟ್‌ ಕ್ಯಾಡಿನಾ ಹೈಸ್ಕೂಲ್‌ ಕ್ರಿಕೆಟ್ ತಂಡದ ನಾಯಕರಾದರು. ನಂತರ ರಾಜ್ಯದ ಅಂಡರ್‌-17 ತಂಡಕ್ಕೆ ಆಯ್ಕೆಯಾದರು. 1989ರಲ್ಲಿ ಅವರಿಗೆ ಲಂಡನ್‌-ಮೂಲದ ರಿಚ್ಮಂಡ್‌ ಕ್ರಿಕೆಟ್‌ ಕ್ಲಬ್‌ನಿಂದ ವಿದ್ಯಾರ್ಥಿ ವೇತನ ನೀಡುವ ಪ್ರಸ್ತಾಪ ಮಂಡಿಸಲಾಯಿತು. ಈ ಯೋಜನೆಯನ್ನು ಇದೀಗ ಗಿಲ್‌ಕ್ರಿಸ್ಟ್‌ ಅವರೇ ಬೆಂಬಲಿಸುತ್ತಾರೆ. ನಂತರ ಅವರು ಸಿಡ್ನಿಗೆ ಸ್ಥಳಾಂತರಗೊಂಡು ಸಿಡ್ನಿ ಗ್ರೇಡ್‌ ಕ್ರಿಕೆಟ್‌ ಆಡಲು ಗೊರ್ಡೊನ್‌ ಕ್ರಿಕೆಟ್‌ ಕ್ಲಬ್‌ ಸದಸ್ಯರಾದರು. ಆನಂತರ ಅವರು ನಾರ್ದರ್ನ್‌ ಡಿಸ್ಟ್ರಿಕ್ಟ್ಸ್‌ಗೆ ಸ್ಥಳಾಂತರಗೊಂಡರು.
ಅವರು ತಮ್ಮ ಪ್ರೌಢಶಾಲಾ ಗೆಳತಿ ಮೆಲಿಂಡಾ ಗಿಲ್‌ಕ್ರಿಸ್ಟ್‌ ರೊಂದಿಗೆ ವಿವಾಹವಾಗಿದ್ದಾರೆ. ಮೆಲಿಂಡಾ ಒಬ್ಬ ಆಹಾರ ವಿಜ್ಞಾನಿ. ಗಿಲ್‌ಕ್ರಿಸ್ಟ್‌ ದಂಪತಿಗೆ ಮೂವರು ಮಕ್ಕಳಿದ್ದಾರೆ - ಹ್ಯಾರಿಸನ್‌ ಮತ್ತು ಆರ್ಚೀ ಎಂಬ ಇಬ್ಬರು ಪುತ್ರರು, ಹಾಗೂ, ಆನೀ ಜೀನ್‌ ಎಂಬ ಒಬ್ಬ ಪುತ್ರಿ. 2007ರ ಪೂರ್ವದಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ರ ವೈಯಕ್ತಿಕ ಜೀವನ ಸುದ್ದಿಗೆ ಗ್ರಾಸವಾಯಿತು. 2007 ಕ್ರಿಕೆಟ್‌ ವಿಶ್ವಕಪ್‌ ಆರಂಭವಾಗುವ ಸಮಯದಲ್ಲಿ ಅವರ ಕಿರಿಯ ಮಗು ಜನಿಸುವ ಅಂದಾಜಾಗಿತ್ತು. ಇದು ಮಾರ್ಚ್‌ 2007ರಲ್ಲಿ ನಡೆದ ಪಂದ್ಯಾವಳಿಯ ಆರಂಭಿಕ ಹಂತಗಳಲ್ಲಿ ಗಿಲ್‌ಕ್ರಿಸ್ಟ್‌ರ ಹಾಜರಿಗೆ ಅಡ್ಡಿಯುಂಟುಮಾಡಿತು. ಮುಂಚಿತವಾಗಿ ಆರ್ಚೀಯ ಜನನದಿಂದ ಅಡಮ್‌ ಗಿಲ್‌ಕ್ರಿಸ್ಟ್‌ ಇಡೀ ಪಂದ್ಯಾವಳಿಗೆ ಲಭ್ಯವಾಗುವುದಾಗಿ ಸ್ವತಃ ಘೋಷಿಸಿಕೊಳ್ಳಲು ಸಾಧ್ಯವಾಯಿತು.
ಹೈದರಾಬಾದ್‌-ಮೂಲದ ಡೆಕನ್‌ ಚಾರ್ಜರ್ಸ್‌ ತಂಡದೊಂದಿಗೆ ಅಡಾಮ್‌ ಗಿಲ್‌ಕ್ರಿಸ್ಟ್‌ ಗುತ್ತಿಗೆಯ ಆಟಗಾರರಾಗಿ, ಆರಂಭಿಕ ಋತುವಿನ ಆಟಗಾರರ ಹರಾಜಿನಲ್ಲಿ ಅವರಿಗೆ $700,000 ಮೌಲ್ಯದ ಗುತ್ತಿಗೆ ಲಭಿಸಿತು. ಆರಂಭಿಕ 2008 ಋತುವಿನಲ್ಲಿ, ಡೆಕನ್‌ರ ನಾಲ್ಕನೆಯ ಪಂದ್ಯದಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ ಕೇವಲ 42 ಚೆಂಡೆಸೆತಗಳಲ್ಲಿ ನ ಅತಿವೇಗ ಶತಕವನ್ನು ದಾಖಲಿಸಿದರು. ಇದರ ಫಲವಾಗಿ ಮುಂಬಯಿ ವಿರುದ್ಧ ತಮ್ಮ ಮೊದಲ ಜಯ ಸಂಪಾದಿಸಿತು. ನ ಅಪರಾರ್ಧದಲ್ಲಿ ಗಾಯಗೊಂಡು ಉಳಿದ ಪಂದ್ಯಾವಳಿಯಿಂದ ಹೊರಗುಳಿದ ಕಾಯಂ ನಾಯಕ ಲಕ್ಷ್ಮಣ್‌ ಸ್ಥಾನದಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ ಡೆಕನ್‌ ಚಾರ್ಜರ್ಸ್‌ ನಾಯಕತ್ವ ವಹಿಸಿಕೊಂಡರು. ಹದಿನಾಲ್ಕು ಪಂದ್ಯಗಳಲ್ಲಿ ಕೇವಲ ಎರಡೇ ಪಂದ್ಯಗಳನ್ನು ಗೆದ್ದ ಡೆಕನ್‌ ತಂಡವು ಕೊನೆಯ ಸ್ಥಾನದಲ್ಲಿರಬೇಕಾಯಿತು.
ಎರಡನೆಯ ಋತುವಿನಲ್ಲಿ ಹೊಸ ತರಬೇತುದಾರ ಮತ್ತು ಮಾಜಿ ಆಸ್ಟ್ರೇಲಿಯ ತಂಡದ ಸಹಆಟಗಾರ ಡಾರೆನ್‌ ಲೆಹ್ಮನ್‌ ಲಕ್ಷ್ಮಣ್ ಸ್ಥಾನದಲ್ಲಿ ಅಡಾಮ್‌ ಗಿಲ್‌ಕ್ರಿಸ್ಟ್‌ರನ್ನು ಡೆಕನ್‌ ಚಾರ್ಜರ್ಸ್‌ನ ಅಧಿಕೃತ ನಾಯಕರನ್ನಾಗಿ ಮಾಡಿದರು. ತಂಡವು ಶುಭಾರಂಭ ಮಾಡಿ ಮೊದಲ ನಾಲ್ಕು ಪಂದ್ಯಗಳನ್ನು ಗೆದ್ದಿತು. ಆದರೆ ಅದು ಎಡವಿ ತನ್ನ ಕೊನೆಯ ಹತ್ತು ಅರ್ಹತಾ ಸುತ್ತಿನ ಪಂದ್ಯಗಳಲ್ಲಿ ಕೇವಲ ಮೂರಲ್ಲಿ ವಿಜಯಿಯಾಯಿತು. ಅರ್ಹತಾ ಸುತ್ತಿನ ಪಂದ್ಯಗಳು ಮುಗಿದಾಗ ಡೆಕ್ಕನ್‌ ನಾಲ್ಕನೆಯ ಸ್ಥಾನ ಗಿಟ್ಟಿಸಿಕೊಂಡು ಸೆಮಿಫೈನಲ್‌ಗೆ ಅರ್ಹತೆ ಪಡೆಯಿತು. ಅಡಾಮ್‌ ಗಿಲ್‌ಕ್ರಿಸ್ಟ್‌ ಡೆಲ್ಲಿ ಡೇರ್ ಡೆವಿಲ್ಸ್‌ ವಿರುದ್ಧ ಕೇವಲ 35 ಚೆಂಡೆಸೆತಗಳಲ್ಲಿ 85 ರನ್‌ ಚಚ್ಚಿ ತಮ್ಮ ತಂಡವನ್ನು ಫೈನಲ್ ಪಂದ್ಯಕ್ಕೆ ಕೊಂಡೊಯ್ದರು. ಅಂತಿಮ ಪಂದ್ಯದಲ್ಲಿ ಬೆಂಗಳೂರು ರಾಯಲ್‌ ಚಾಲೆಂಜರ್ಸ್‌ ವಿರುದ್ಧ ಶೂನ್ಯಕ್ಕೆ ಔಟ್‌ ಆದರೂ, ಡೆಕನ್‌ ಕೇವಲ ಆರು ರನ್‌ಗಳ ರೋಮಾಂಚಕ ಜಯ ಸಂಪಾದಿಸಿ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿತು. ಅಡಾಮ್‌ ಗಿಲ್‌ಕ್ರಿಸ್ಟ್‌ ಪಂದ್ಯಾವಳಿಯ ಪುರುಷೋತ್ತಮರಾಗಿ ಆಯ್ಕೆಯಾದರು. ಸದ್ಯಕ್ಕೆ ಅವರು ನಲ್ಲಿ ಅತಿ ಹೆಚ್ಚು ರನ್‌ ಗಳಿಸಿದ ಆಟಗಾರರಾಗಿದ್ದಾರೆ. ಎರಡೂ ಋತುಗಳಿಂದ ಒಟ್ಟು 931 ರನ್‌ ಹೊಡೆದಿದ್ದಾರೆ.
ಬೇರು ತೊಡಕು ಬೇರಿನ ಸಮೂಹಕ್ಕೆ ಸೇರಿದ್ದು. ಸ್ಥೂಲವಾಗಿ ಎಲ್ಲಾ ಬೇರುಗಳು ಒಂದೇ ರೀತಿಯವಾಗಿದ್ದರೂ ಮೂರು ಬಗೆಯವನ್ನು ಗುರುತಿಸಬಹುದು.
ಆಳಕ್ಕೆ ಬೆಳೆಯದೆ ಮೇಲ್ಮಟ್ಟದಲ್ಲೇ ಹರಡಿ ಕವಲೊಡೆದು ಬೆಳೆಯುವ ಮೇಲ್ಪದರದ ಬೇರುಗಳು.
ದಪ್ಪಗಾತ್ರದ ಬಿಳಿಯ ಬಣ್ಣದ ಆನಿಕೆ ಬೇರುಗಳು-ಇವು ಕಬ್ಬು ದೃಢವಾಗಿ ಬೆಳೆದು ನಿಲ್ಲಲು ಆಸರೆ ಒದಗಿಸುತ್ತವೆ.
ಕಬ್ಬಿನ ಪುರ್ಣ ಬೆಳೆವಣಿಗೆಯನ್ನು 4 ಮುಖ್ಯ ಹಂತಗಳನ್ನಾಗಿ ವಿಂಗಡಿಸಬಹುದು.
ಮೊಳಕೆ ಹಂತ : ಕಬ್ಬಿನ ಬಿತ್ತನೆಯಲ್ಲಿ ಸಾಧಾರಣವಾಗಿ 3 ಕಣ್ಣುಗಳಿರುತ್ತವೆ. ಬಿತ್ತನೆ ಸರಿಯಾಗಿದ್ದಲ್ಲಿ ಆ ಮೂರೂ ಮೊಳೆತು ಕಬ್ಬಾಗಿ ಬೆಳೆಯುತ್ತವೆ. ಆ ಕಣ್ಣುಗಳಲ್ಲಿ ಬೆಳೆಯುವ ಕಬ್ಬಿನ ಅಂಕುರಾಂಶವಿರುವುದರಿಂದ ಅದು ಬೆಳೆಯಲು ಸುಲಭವಾಗುತ್ತದೆ. ಬಿತ್ತನೆ ಸರಿಯಾಗಿದ್ದು, ಕಣ್ಣುಗಳು ದೃಢವಾಗಿದ್ದಲ್ಲಿ ಮೊಳಕೆ ಚೆನ್ನಾಗಿ ಹೊರಟು ಗಿಡ ಬೆಳೆಯುತ್ತದೆ. ಇದಕ್ಕೆ ಬಿತ್ತನೆಯಲ್ಲಿನ ಆಹಾರಾಂಶ ಮುಖ್ಯ. ಕಬ್ಬು ಹಳೆಯದಾಗಿ ಬಿತ್ತನೆಯ ಬಹುಭಾಗ ಬೆಂಡಾಗಿದ್ದರೆ, ಗಿಡ ದೃಢವಾಗಿ, ಆರೋಗ್ಯವಾಗಿ ಬೆಳೆಯುವುದಿಲ್ಲ. ಜಲ್ಲೆಯ ಮೇಲ್ಭಾಗ ಬಿತ್ತನೆಗೆ ಸಮಂಜಸವಾಗಿದ್ದು, ಮೊಳಕೆಯೂ ಉತ್ತಮವಾಗಿರುತ್ತವೆ. ತಳದ ಬಿತ್ತನೆ ಉಪಯೋಗಿಸಿದಲ್ಲಿ ಮೊಳಕೆ ಸರಿಯಾಗಿ ಹೊರಡುವುದಿಲ್ಲ. ಬಿತ್ತನೆಯನ್ನು ನೆಡುವಾಗ ಕಣ್ಣುಗಳೂ ಪಕ್ಕಕ್ಕಿರುವಂತೆ ಎಚ್ಚರಿಸಬೇಕು. ವಾತಾವರಣದ ವ್ಯತ್ಯಾಸ ಬೆಳೆಯಮೇಲೆ ಪ್ರಭಾವ ಬೀರುತ್ತವೆ. ಅತಿ ಶೀತ ವಾತಾವರಣವೂ ಭೂಮಿಯಲ್ಲಿ ತೇವವಿಲ್ಲದಿರುವಿಕೆಯೂ ಉತ್ತಮ ವ್ಯವಸಾಯವಿಲ್ಲದೆ ಭೂಮಿಯಲ್ಲಿ ಬೇರುಗಳಿಗೆ ಉಸಿರಾಡಲು ಅನುಕೂಲವಿಲ್ಲದಿರುವುದೂ ಆಳವಾದ ನೆಡುವಿಕೆಯೂ ಮೊಳಕೆಯನ್ನು ನಿಧಾನಗೊಳಿಸಿ ಅಡಚಣೆಯುಂಟುಮಾಡುತ್ತದೆ.
ತೆಂಡೆಹಂತ : ಉತ್ತಮ ಫಸಲು ದೊರಕಲು ಹೆಚ್ಚಾಗಿ ಮರಿಕಬ್ಬು ಉತ್ಪನ್ನವಾಗಬೇಕು. ಮರಿಕಬ್ಬಿನ ಉತ್ಪನ್ನವನ್ನು ತೆಂಡೆಹೊಡೆಯುವುದು ಎನ್ನುತ್ತಾರೆ. ಕಬ್ಬಿನ ಜೀವನವಿಡೀ ಸತತವಾಗಿ ಮರಿಕಬ್ಬುಗಳು ಉತ್ಪನ್ನವಾಗುತ್ತಲೇ ಇರುತ್ತವೆ. ಇವು ಭೂಮಿಯ ಒಳಗಿನ ಕಾಂಡಭಾಗದಿಂದ ಹೊರಗಾಣುತ್ತವೆ. ಮೊದಲು ಪಕ್ಕಕ್ಕೆ ಹರಡಿದಂತಿದ್ದರೂ ಮುಂದೆ ನೇರವಾಗಿ ಬೆಳೆಯುತ್ತವೆ. ಗಿಡಗಳು ಎಳೆಯ ವಯಸ್ಸಿನವಾಗಿರುವಾಗ ಈ ಹೊಸ ಕಾಂಡಗಳಿಗೆ ಬೆಳೆಯಲು ಯಾವ ತೊಡಕೂ ಇರುವುದಿಲ್ಲ. ಆದರೆ ಹೆಚ್ಚಾಗಿ ಬೆಳೆದ ಅನಂತರ ಹೊಸತಾಗಿ ಉತ್ಪನ್ನವಾಗುವ ಮರಿಕಬ್ಬುಗಳು ಸೂರ್ಯರಶ್ಮಿ ಸಾಕಾಗದೆ ನಶಿಸಬಹುದು. ಕಬ್ಬು ಮುಕ್ಕಾಲುಭಾಗ ಬೆಳೆದಿರುವಾಗ, ಹುಟ್ಟುವ ಮರಿಕಬ್ಬುಗಳು ಬಹುದಪ್ಪವಾಗಿ ಆಕರ್ಷಕವಾಗಿ ಕಂಡರೂ ಅದರಲ್ಲಿ ಸಕ್ಕರೆ ಅಂಶ ಬಹಳ ಕಡಿಮೆಯಾಗಿದ್ದು ಅವನ್ನು ನೀರುಕಬ್ಬು ಎಂದು ಕರೆಯುತ್ತಾರೆ. ಇದು ಸಕ್ಕರೆ ಉತ್ಪಾದನೆಗೆ ಅನುಕೂಲವಲ್ಲ ದಿದ್ದರೂ ಉತ್ತಮ ಬಿತ್ತನೆಯಾಗುತ್ತದೆ. ಮರಿಕಬ್ಬುಗಳು ಹೆಚ್ಚಾಗಿ ಉತ್ಪನ್ನವಾಗಲು ಅನೇಕ ಅಂಶಗಳು ಸಹಾಯಕವಾಗುತ್ತದೆ. ಬಿಸಿಲಿನ ಬೇಗೆ ಹೆಚ್ಚಾದಲ್ಲಿ ಮರಿ ಕಬ್ಬುಗಳು ಹೆಚ್ಚುತ್ತವೆ. ಉತ್ತಮ ಗೊಬ್ಬರಗಳ ಪುರೈಕೆ ಅದರಲ್ಲೂ ರಂಜಕಾಂಶದ ಹೆಚ್ಚಳ ಹೆಚ್ಚಿನ ಮರಿ ಕಬ್ಬುಗಳು ಉತ್ಪನ್ನವಾಗುವುದಕ್ಕೆ ಸಹಾಯಕ.
ರಸತುಂಬುವ ಹಂತ : ಕಬ್ಬಿನ ಬೆಳೆವಣಿಗೆ ಅದರ ವಯಸ್ಸನ್ನನುಸರಿಸಿದೆ. ಪ್ರಾರಂಭದಲ್ಲಿ ಕಬ್ಬಿನ ಆಹಾರ ಉತ್ಪಾದನೆಯಲ್ಲ, ಅದರ ಬೆಳೆವಣಿಗೆಗಾಗಿಯೇ ಖರ್ಚಾಗುತ್ತದೆ. ಆಗ ಸಾರಜನಕಾಂಶ ಮಾತ್ರ ಹೆಚ್ಚಾಗಿದ್ದಲ್ಲಿ ಕಾಂಡಕ್ಕೆ ದೃಢತೆ ಒದಗಿ ಗಿಣ್ಣುಗಳು ದಪ್ಪನಾಗಲು ಸಹಾಯಕವಾಗುತ್ತದೆ. ಭೂಮಿಯಲ್ಲಿನ ತೇವಾಂಶ ಬೆಳೆವಣಿಗೆಗೆ ಸಹಾಯಕ. ಉಷ್ಣಾಂಶವೂ ಹೆಚ್ಚಿನ ಪ್ರಭಾವ ಬೀರುತ್ತದೆ. ಉಷ್ಣತೆ 600 ಫಾ ಗಿಂತ ಕಡಿಮೆ ಅಥವಾ 900 ಫಾ ಗಿಂತ ಹೆಚ್ಚಾಗಿದ್ದಲ್ಲಿ ಕಬ್ಬಿನ ಬೆಳೆವಣಿಗೆ ಕುಂಠಿತವಾಗುತ್ತದೆ. ಬಲಿತು ರಸಗೂಡುತ್ತಿದ್ದಂತೆ ಕಬ್ಬಿನ ಎಲೆಗಳಿಂದ ಉತ್ಪನ್ನವಾದ ಆಹಾರಾಂಶಗಳಲ್ಲಿ ಸ್ವಲ್ಪಭಾಗ ಹೊಸ ಅಂಗಾಂಗಳ ರಚನೆಗೂ ಸ್ವಲ್ಪ ಭಾಗ ಶಕ್ತಿರೂಪವಾಗಿ ಉಪಯುಕ್ತವಾಗಿ, ಮಿಕ್ಕಂಶವೆಲ್ಲ ಸಕ್ಕರೆಯಾಗಿ ಕಾಂಡದಲ್ಲಿ ಹೆಚ್ಚಾದಂತೆ ಕಬ್ಬು ಪಕ್ವವಾಯಿತೆಂದು ಪರಿಗಣಿಸಲಾಗುತ್ತದೆ. ಸಕ್ಕರೆಯ ಅಂಶ ಗಿಣ್ಣಿನಿಂದ ಗಿಣ್ಣಿಗೆ ವ್ಯತ್ಯಾಸಹೊಂದುತ್ತದೆ. ತಳಭಾಗದ ವಯಸ್ಸಾದ ಗಿಣ್ಣುಗಳಲ್ಲಿ ಹೆಚ್ಚು ಸಕ್ಕರೆ ಶೇಖರವಾಗುತ್ತದೆ. ಮೇಲ್ಭಾಗದ ಎಳಸು ಗಿಣ್ಣುಗಳ ಮಧ್ಯೆ ಸಕ್ಕರೆ ಹೆಚ್ಚಾಗಿರುವುದಿಲ್ಲ. ಕಬ್ಬು ಪಕ್ವವಾಗಲು ಜಾತಿ, ಗೊಬ್ಬರ ಪುರೈಕೆ ನೀರು ಮತ್ತು ನಾಟಿಯ ಕಾಲಾವಧಿ ಸಹಾಯಕ.
ಸೂಲಂಗಿ ಹಂತ : ಕಬ್ಬಿನ ಬೆಳಸು ಕಾಂಡದ ತುಂಡುಗಳಿಂದಾಗುವುದರಿಂದ ಸೂಲಂಗಿ ಮುಖ್ಯವಲ್ಲ. ಅಲ್ಲದೆ, ಎಲ್ಲದರಲ್ಲೂ ಸೂಲಂಗಿ ಬರುವುದಿಲ್ಲ. ಸೂಲಂಗಿ ಬರುವ ಜಾತಿಗಳಲ್ಲಿ ಸೂಲಂಗಿ ಉಂಟಾದರೆ ಕಬ್ಬಿನ ಬೆಳೆವಣಿಗೆ ಪುರ್ಣ ನಿಂತಂತೆಯೇ. ಅದು ಕಾಲಮಿತಿಗೆ ಒಳಪಟ್ಟು, ಅಕ್ಟೋಬರ್-ನವೆಂಬರ್ ವೇಳೆ ಮಾತ್ರ ಹೊರಬೀಳುತ್ತದೆ. ಸೂಲಂಗಿ ಬರಲು ಕಬ್ಬಿನ ವಯಸ್ಸು ಮುಖ್ಯ.
ಕಬ್ಬು ಕಟಾವಿಗೆ ಸಿದ್ಧವಾಗಲು ಅದರಲ್ಲಿನ ಸಕ್ಕರೆ ಅಂಶವೇ ಮುಖ್ಯ. ಕಬ್ಬು ಬೆಳೆಯುವುದೆಂದರೆ ಅದರಲ್ಲಿನ ಸಕ್ಕರೆ ಅಂಶ ಹೆಚ್ಚಾಗುತ್ತಿದೆಯೆಂದರ್ಥ. ಸಾಮಾನ್ಯವಾಗಿ ಕಬ್ಬು ಪುರ್ಣ ಬೆಳೆಯಲು 13-14 ತಿಂಗಳ ಅವಧಿ ಸಾಕೆಂದು ಹೇಳಬಹುದು. ಮಾಗಿದ ಕೊ.419 ತಳಿಯ ರಸದಲ್ಲಿನ ವಿವಿಧಾಂಶ ಈ ಕೆಳಗಿನಂತಿದೆ.
೨೦೧೨ ರ ಅಂದಾಜಿನ ಪ್ರಕಾರ ಜಗತ್ತಿನಲ್ಲಿ ಹೆಚ್ಚು ಕೃಷಿ ಮಾಡುವ ಬೆಳೆ- ಕಬ್ಬು. ಜಗತ್ತಿನಲ್ಲಿ ೨೦೧೨ ರ ಅಂಕಿ ಅಂಶಗಳಂತೆ ೯೦ ದೇಶಗಳಲ್ಲಿ ಸುಮಾರು ೨೬ ದಶಲಕ್ಷ ಹೆಕ್ಟೇರುಗಳಲ್ಲಿ ಕಬ್ಬನ್ನು ಬೆಳಯಲಾಗುವುದು ಮತ್ತು ಸುಮಾರು ೧.೮೩ ಬಿಲಿಯನ್ ಟನ್ ಸಕ್ಕರೆ ಉತ್ಪಾದನೆ ಆಗುವುದು. ಬ್ರೆಜಿಲ್ ಸಕ್ಕರೆ ಉತ್ಪಾದನೆಯಲ್ಲಿ ಜಗತ್ತಿನಲ್ಲಿ ಮೊದಲ ಸ್ಥಾನದಲ್ಲಿದ್ದರೆ, ಭಾರತ ಎರಡನೆಯ ಸ್ಥಾನದಲ್ಲಿದೆ. ನಂತರದ ದೇಶಗಳು , ಚೀನಾ, ಥಾಯ್ ಲೆಂಡ್, ಪಾಕಿಸ್ಥಾನ, ಮೆಕ್ಸಿಕೊಗಳಾಗಿವೆ. ಬ್ರೆಜಿಲ್ ಸಕ್ಕರೆ ಉತ್ಪಾದನೆ ಜೊತೆಗೆ ಸಕ್ಕರೆ ಉತ್ಪಾದನೆ ಮಾಡುವಾಗ ಸಿಗುವ ಕಬ್ಬಿನ ಕಾಕಂಬಿಯಿಂದ ಹೇರಳವಾಗಿ ಎಥನಾಲ್ ಗ್ಯಾಸ್‘ನ್ನುಎಥನಾಲ್ ಗ್ಯಾಸ್‘ನ್ನು ಉತ್ಪಾದಿಸುತ್ತದೆ. ಅದನ್ನು ಪೆಟ್ರೋಲ್ ಬದಲಿಗೆ ಉಪಯೋಗಿಸಬಹುದು. ಪೆಟ್ರೋಲಿಗಿಂತ ಅಗ್ಗವಾಗಿರುತ್ತದೆ. ವಿದೇಶಿ ವಿನಿಮಯವೂ ಉಳಿಯುವುದು.
ಭಾರತ, ಪಾಕಿಸ್ತಾನ, ಇಂಡೋಚೀನ, ಚೀನ, ಜಪಾನ್, ಫಾರ್ಮೋಸ, ಫಿಲಿಪೀನ್ಸ್‌ ಮತ್ತು ಜಾವಗಳಲ್ಲೂ ಮೆಡಿಟರೇನಿಯನ್ ಸಮುದ್ರತೀರ ಪ್ರದೇಶಗಳಲ್ಲೂ ಲೂಯಿಸಿಯಾನ, ಫ್ಲಾರಿಡ, ಜಾರ್ಜಿಯ, ಕ್ಯೂಬ, ಮೆಕ್ಸಿಕೊ ಮುಂತಾದ ಪ್ರದೇಶಗಳಲ್ಲೂ ಬಾರ್ಬಡಾಸ್, ಟ್ರೆನಿಡಾಡ್, ಜಮೈಕ ದ್ವೀಪಗಳಲ್ಲೂ ಪೆರು, ಕೊಲಂಬಿಯ, ವೆನಿಜೇ಼್ವಲ, ಬ್ರಿಟಿಷ್ ಗಯಾನ, ಡಚ್, ಗಯಾನ, ಎಕ್ವಡಾರ್, ಬೊಲೀವಿಯ, ಬ್ರೆಜಿಲ್, ಅರ್ಜೆಂಟೀನ ಮತ್ತು ಪರಾಗ್ವೆ ರಾಷ್ಟ್ರಗಳಲ್ಲೂ ಹಾಂಡುರಾಸ್, ಗ್ವಾಟಿಮಾಲ, ನಿಕರಾಗುವ, ಪನಾಮ ಮತ್ತು ಕಾಸ್ಟರೀಕ ರಾಜ್ಯಗಳಲ್ಲೂ ಮೆಡೀರ, ಅಂಗೋರ, ಕ್ಯಾನರಿ ದ್ವೀಪಗಳು, ಈಜಿಪ್ಟ್‌ ಮಾಜ಼ಂಬಿಕ್ ಮಾರಿಷಸ್ ದೇಶಗಳಲ್ಲೂ ಆಸ್ಟ್ರೇಲಿಯ ಖಂಡದ ಪೂರ್ವತೀರ ಮತ್ತು ತಾಹಿತಿ ದ್ವೀಪಗಳಲ್ಲೂ ಹೆಚ್ಚಾಗಿ ಕಬ್ಬನ್ನು ಬೆಳೆಸುತ್ತಾರೆ.
ಕಬ್ಬು ಸಾಕರಂ ಎಂಬ ಜಾತಿಗೂ ಪೋಯೇಸೀ ಅಥವಾ ಗ್ರಾಮಿನೀ ಕುಟುಂಬಕ್ಕೂ ಸೇರಿದೆ ಎಂದು ಹೇಳಲಾಗಿದೆ. ಈ ಜಾತಿಯಲ್ಲಿ ಮುಖ್ಯವಾಗಿ 5 ಪ್ರಭೇದಗಳಿವೆ.
ಸ್ಯಾಕರಂಅಫಿಸೀನೇರಂ-ಪಾಲಿನೇಷಿಯ ದ್ವೀಪಗಳ ಮೂಲವಾಸಿ. ದಪ್ಪುಗಾತ್ರದ ಮೃದು ಕಬ್ಬು ಇದು.
ಸ್ಯಾಕರಂ ಬರ್ಬೆರಿ-ಪುರಾತನಕಾಲದಿಂದಲೂ ಭಾರತದ ಗಂಗಾನದಿ ಬಯಲಿನಲ್ಲಿ ಬೆಳೆಯಲಾಗುತ್ತಿರುವ ಸಣ್ಣ ಗಾತ್ರದ ಕಬ್ಬು. ವಾತಾವರಣದ ವೈವಿಧ್ಯವನ್ನು ಕ್ರಿಮಿಕೀಟಗಳ ಉಪದ್ರವವನ್ನು ತಡೆಯಬಲ್ಲ ಶಕ್ತಿ ಇದಕ್ಕೆ ಇದೆ. ಜೌಗು ಪ್ರದೇಶಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ. ಇಳುವರಿ ಕಡಿಮೆ.
ಸ್ಯಾಕರಂ ಸ್ಪಾಂಟೇನಿಯಂ-ಪಶ್ಚಿಮವಲಯಗಳಲ್ಲೆಲ್ಲ ಕಂಡುಬರುವ ಕಾಡುಜಾತಿ. ಸಮಶೀತೋಷ್ಣವಲಯಗಳ ವಾತಾವರಣದಲ್ಲಿ ಬೆಳೆಯಲು ಉತ್ತಮವಾದದ್ದು. 5.ಸಾಕರಂ ರೋಖ-ನ್ಯೂಗಿನಿ ಪ್ರದೇಶದಲ್ಲಿನ ಕಾಡುಜಾತಿ. ಇವಲ್ಲದೆ ಪ್ರಪಂಚದಾದ್ಯಂತ ವ್ಯವಸಾಯದಲ್ಲಿರುವ ಇನ್ನೂ ಅನೇಕ ತಳಿಗಳು ಇವೆ. ಇವುಗಳಲ್ಲಿ ಬಹುಪಾಲು ಅಡ್ಡ ತಳಿಯೆಬ್ಬಿಕೆಯಿಂದ ಪಡೆಯಲಾದುದು. ಇವು ಬಹುಸಂಖ್ಯಾಗುಣಿತ ವರ್ಣತಂತು ಗಳನ್ನು ಹೊಂದಿವೆ. ಏಕಗುಣಿತ ಕ್ರೋಮೋಸೋಮು ಗಳ ಸಂಖ್ಯೆ ಕಬ್ಬಿನ ವಿವಿಧ ಬಗೆಗಳಲ್ಲಿ 15-68ರ ವರೆಗೂ ವ್ಯತ್ಯಾಸವಾಗಬಹುದು.
ಕಬ್ಬಿನ ವಿವಿಧ ತಳಿಗಳು ತಮ್ಮ ಬೆಳೆವಣಿಗೆಯ ರೀತಿ, ಎತ್ತರ, ಕಾಂಡದ ದಪ್ಪ, ಬಣ್ಣ ಸಿಪ್ಪೆಯ ಕಾಠಿಣ್ಯ, ರಸದ ಮಾದುರ್ಯ, ರಸಗೂಡಿ ಪಕ್ವಕ್ಕೆ ಬರುವ ಕಾಲ, ರೋಗನಿರೋಧಕ ಗುಣಗಳು ಇತ್ಯಾದಿ ಲಕ್ಷಣಗಳಲ್ಲಿ ವೈವಿಧ್ಯ ತೋರುತ್ತವೆ.
ಕಬ್ಬು ಅತಿ ಉಪಯುಕ್ತ ಬಹುವಾರ್ಷಿಕ ದೈತ್ಯಾಕಾರದ ಹುಲ್ಲು.ಬೆಲ್ಲ ಮತ್ತು ಸಕ್ಕರೆ ಉತ್ಪಾದನೆಯಲ್ಲಿ ಬೇಕಾಗುವ ಕಚ್ಚಾ ವಸ್ತು. ಸಿಹಿ ಪದಾರ್ಥಗಳನೇಕವಿದ್ದರೂ ಮಾನವರಿಗೆ ಇಷ್ಟವಾದಂಥ ಸಿಹಿ ಪದಾರ್ಥಗಳನ್ನು ತಯಾರಿಸಲು ಬೆಲ್ಲ ಮತ್ತು ಸಕ್ಕರೆಯೇ ಮುಖ್ಯ. ಸಕ್ಕರೆ ಹೊಂದಿರುವ ಸಸ್ಯಗಳು ಹಲವು ಇವೆ. ಆದರೆ ಸಕ್ಕರೆಯ ಅಧಿಕ ಉತ್ಪನ್ನಕ್ಕೆ ಸಹಾಯಕವಾಗುವುದು ಕಬ್ಬು ಮತ್ತು ಸಕ್ಕರೆ ಬೀಟ್ ಗೆಡ್ಡೆಗಳು ಮಾತ್ರ. ತಾಳೆ, ತೆಂಗು ಮುಂತಾದ ಮರಗಳ ಹೊಂಬಾಳೆಗಳನ್ನು ಕಡಿದು, ರಸ ಶೇಖರಿಸಿ, ಅದರಿಂದಲೂ ಬೆಲ್ಲ ತಯಾರಿಸಲಾಗುತ್ತದೆಯಾದರೂ ಪರಿಮಾಣದಲ್ಲಿ ಅದು ಅತಿ ಸ್ವಲ್ಪ. ಪ್ರಪಂಚದ ಒಟ್ಟು ಸಕ್ಕರೆ ಉತ್ಪತ್ತಿಯ ಶೇ.67-68 ಭಾಗ ಕಬ್ಬಿನಿಂದಲೇ ಆಗುತ್ತದೆ.
ಭೂ ವೈವಿಧ್ಯಕ್ಕೆ ಹೊಂದಿಕೊಂಡು ಬೆಳೆಯಬಲ್ಲ ಉಷ್ಣವಲಯದ ಸಸ್ಯವೆನಿಸಿದೆ. ಸಮಭಾಜಕ ವೃತ್ತದ ಇಕ್ಕೆಡೆಗಳಲ್ಲೂ ಸು. 350 ವರೆಗಿನ ಪ್ರದೇಶದಲ್ಲಿ ಎರಡು ಗೋಳಗಳಲ್ಲೂ ನೂರಾರು ಬಗೆಯ ಕಬ್ಬನ್ನು ಬೆಳೆಯಲಾಗುತ್ತಿದೆ. ಏಷ್ಯಾದ ಬೆಚ್ಚಗಿನ ಸಮಶೀತೋಷ್ಣ ಹಾಗೂ ಉಷ್ಣವಲಯದ ಪ್ರದೇಶಗಳಿಗೆ ಸ್ಥಳೀಯವಾದ ಇವು, ಸಕ್ಕರೆಭರಿತ, ಸ್ಥೂಲವಾದ, ಸಂಧಿಗಳಿರುವ, ನಾರುಳ್ಳ ಕಾಂಡಗಳನ್ನು ಹೊಂದಿರುತ್ತವೆ ಮತ್ತು ಎರಡರಿಂದ ಆರು ಮೀಟರ್‌ಗಳಷ್ಟು ಎತ್ತರಕ್ಕೆ ಬೆಳೆಯುತ್ತವೆ. ಎಲ್ಲ ಕಬ್ಬುಜಲ್ಲೆ ಜಾತಿಗಳು ಸಂಕರಿಸಬಲ್ಲವಾಗಿವೆ ಮತ್ತು ಪ್ರಮುಖ ವಾಣಿಜ್ಯ ಕೃಷಿ ಪ್ರಭೇದಗಳು ಸಂಕೀರ್ಣವಾದ ಮಿಶ್ರತಳಿಗಳಾಗಿವೆ.
ಆದರೂ ಇತ್ತೀಚಿನ ಹಲವು ಸಂಶೋಧನೆಗಳು, ಕಬ್ಬಿನ ವಿವಿಧ ಜಾತಿಗಳು ಎರಡು ಮುಖ್ಯ ಪ್ರದೇಶಗಳಲ್ಲಿ ಬೇರೆ ಬೇರೆಯಾಗಿ ಅಭಿವೃದ್ಧಿ ಹೊಂದಿ ಅಲ್ಲಿಂದ ಉಳಿದೆಡೆಗೆ ಹರಡಿರಬಹುದೆಂಬ ಊಹೆಗೆ ಎಡೆಗೊಟ್ಟಿವೆ: ಸ್ಯಾಕರಂ ಅಫಿಸಿನೇರಂ ಪ್ರಭೇದದ ದಪ್ಪಗಾತ್ರದ ಕಬ್ಬಿನ ಬಗೆಗಳು ಪಾಲಿನೇಷಿಯದಲ್ಲಿ ಇದ್ದು ಅಲ್ಲಿಂದ ಜಾವ, ಮಾರಿಷಸ್ ಮತ್ತು ಭಾರತಗಳಲ್ಲಿ ಹರಡಿರಬಹುದೆಂದೂ ಸಣ್ಣ ಕಬ್ಬು ಪ್ರಭೇದಗಳಾದ ಸಾ.ಬರ್ಬೆರಿ ಮತ್ತು ಸಾ.ಸೈನೆನ್ಸಿ ಭಾರತದಲ್ಲಿದ್ದು ಇತರ ಪ್ರದೇಶಗಳಿಗೆ ಪಸರಿಸಿರಬಹುದೆಂದೂ ಅಭಿಪ್ರಾಯಪಡಲಾಗಿದೆ.
ಸ್ಯಾಕರಮ್ ಪಂಗಡದ ಎತ್ತರದ ಬಹುವಾರ್ಷಿಕ ಹುಲ್ಲುಗಳ ಆರರಿಂದ ಮೂವತ್ತೇಳು ಜಾತಿಗಳ ಪೈಕಿ ಯಾವುದಾದರೂ ಒಂದು.
ಕಬ್ಬಿನ ರಸದಲ್ಲಿ ಹಲವಾರು ಪೌಷ್ಟಿಕಾಂಶಗಳಿದ್ದು ಅವುಗಳು ಈ ರೀತಿಯಾಗಿವೆ.
ಪಶ್ಚಿಮ ಸ್ಲಾವೋನಿಕ್ ಭಾಷೆಗಳಾದ ಚೆಕ್, ಸ್ಲೋವ್ಯಾಕ್, ಲುಸೇಷಿಯನ್ ಮತ್ತು ಪೋಲಿಷ್ ಭಾಷೆಗಳು ಇತರ ಸ್ಲಾವೋನಿಕ್ ಭಾಷೆಗಳಿಂದ ಉಚ್ಚಾರಣೆಯ ಕೆಲವು ಅಂಶಗಳಲ್ಲಿ ಭಿನ್ನವಾಗಿವೆ. 6 ರಿಂದ 10ನೆಯ ಶತಮಾನದವರೆಗಿನ ಸ್ಲಾವೋನಿಕ್ ಭಾಷೆಯ ಚೆಕ್ ಆವೃತ್ತಿ ಹಳೆಯ ಚರ್ಚ್ ಸ್ವಲಾವೋನಿಕ್ ಭಾಷೆಗಿಂತ ಹೆಚ್ಚು ಭಿನ್ನವಾಗಿಲ್ಲ. ಹಳೆಯ ಚರ್ಚ್ ಸ್ಲಾವೋನಿಕ್ ಭಾಷೆಯಲ್ಲಿ ಬೆರೆತು ಹೋಗಿರುವ ಚೆಕ್ ಪದಗಳು ಆ ಭಾಷೆ 11ನೆಯ ಶತಮಾನದಷ್ಟು ಹಿಂದಿನದು ಎಂಬುದನ್ನು ಪುಷ್ಟೀಕರಿಸುತ್ತವೆ. ಚೆಕ್ ಪಾರಿಭಾಷಿಕ ಶಬ್ದಗಳು 12ನೆಯ ಶತಮಾನದ ಲ್ಯಾಟಿನ್ ಮತ್ತು ಜರ್ಮನ್ ಗ್ರಂಥಗಳಲ್ಲಿ ಕಂಡುಬರುತ್ತವೆ. ಭಾಷಾಸ್ವರೂಪ ಒಂದೇ ಆಗಿರದಿದ್ದರೂ 13ನೆಯ ಶತಮಾನದಲ್ಲೇ ಚೆಕ್ ಸಾಹಿತ್ಯ ರೂಪಗೊಂಡಿತ್ತು ಎಂದು ಹೇಳಲು ಆಧಾರಗಳಿವೆ. ಅಲ್ಲದೆ ಉಪಭಾಷೆಗಳು ಖಚಿತವಾಗಿ ಬೇರೆ ಬೇರೆ ಗುಣಗಳನ್ನು ತೋರುತ್ತಿದ್ದುವಲ್ಲದೆ ಪ್ರಾಂತೀಯತೆ ಸ್ಪಷ್ಟವಾಗಿತ್ತು. ಈ ಭಾಷೆಯ ಧ್ವನಿ ಪ್ರಭೇದಗಳಿಂದುಂಟಾದ ಅಕ್ಷರ ಸಂಯೋಜನೆಯ ಬದಲಾವಣೆಗಳು ಮೂರು ಮುಖ್ಯವಾದ ಕಾಲಗಳಲ್ಲಿ ಆಗಿವೆ.
ಪೂರ್ವಕಾಲ ; ಈ ಕಾಲದಲ್ಲಿ ಬಹುಮುಖ್ಯವಾದ ಬದಲಾವಣೆಗಳಾದವು. ಇದೇ ತರ ಸ್ಲಾವೋನಿಕ್ ಭಾಷೆಗಳಿಂದ ಬೇರ್ಪಡುವ ಚೆಕ್ ಭಾಷೆಯ ವಿಶೇಷ ಗುಣವೆಂದರೆ ಅ-ಎ, ಉ-ಇ ಮುಂತಾದ ಸ್ವರಗಳ ಮಾರ್ಪಾಟು , ಏ-ಈ ಮುಂತಾದ ಸ್ವರಗಳ ಸಂಕೋಚನ ಮತ್ತು ಸಂಯುಕ್ತ ಸ್ವರ, ಸಾಧಾರಣವಾದ ಅದರಲ್ಲೂ ಧಾತುವಿನ ಆಖ್ಯಾತ ರೂಪದ ಮಾದರಿಯ ಮಿತಗೊಳಿಕೆ, ದ್ವಿವಚನವನ್ನು ಬಹುವಚನದ ಪರವಾಗಿ ಕೈಬಿಡಲಾಯಿತು. ಇದ್ದ ಮೂರು ಭೂತಕಾಲಗಳಿಗೆ ಪ್ರತಿಯಾಗಿ ಒಂದು ಉಳಿಯಿತು. ಅನಿಶ್ಚಿತ ಭೂತಕಾಲದ ವೆದ್ ಎಕ್ ಮತ್ತು ದೋಷಯುಕ್ತವಾದ ಅಥವಾ ಅಪೂರ್ಣವಾದ ವೆದಿಎಕ್ ಪದಗಳೂ ವೆದ್ಲ್ ಯೆಸೆಮ್ ಎಂದು ಮಾರ್ಪಟ್ಟಿತು.
ಇಂಡೋ-ಯೂರೋಪಿಯನ್ ಭಾಷಾ ಕುಟುಂಬಕ್ಕೆ ಸೇರಿದ ಈ ಭಾಷೆ ಬೊಹೀಮಿಯ, ಮೋರೇವೀಯ ಮತ್ತು ಸಿಲೇಷ ಪ್ರದೇಶಗಳ ಜನರ ಮಾತೃಭಾಷೆ. ಈ ಎಲ್ಲ ಪ್ರದೇಶಗಳೂ ಚೆಕೊಸ್ಲೊವಾಕ್ ಗಣರಾಜ್ಯದಲ್ಲಿವೆ. ಸ್ಲೋವ್ಯಾಕ್ ಭಾಷೆ ಸ್ಲೊವಾಕಿಯದ ಆಡಳಿತ ಭಾಷೆ. ಚೆಕ್ ಹಾಗೂ ಸ್ಲೋವ್ಯಾಕ್ ಭಾಷೆಗಳನ್ನು ಒಂದುಮಾಡುವ ನಿಷ್ಪ್ರಯೋಜಕ ಪ್ರಯತ್ನಗಳು ಇತ್ತೀಚೆಗೆ ನಡೆದಿವೆ. ಆದರೂ ಈ ಎರಡು ಭಾಷೆಗಳು ಸ್ಲೋವ್ಯಾನಿಕ್ ಉಪಗುಂಪಿನ ಹೆಚ್ಚು ಸಮೀಪದ ಭಾಷೆಗಳು. ಅಲ್ಲದೆ ಅವುಗಳ ಗಡಿಯೂ ಪರಸ್ಪರ ಹೊಂದಿಕೊಂಡಿದೆ. ಈ ಭಾಷೆಗಳು ಸಾಂಸ್ಕೃತಿಕ ಹಾಗೂ ರಾಜಕೀಯವಾಗಿ 1918ರಿಂದ ಒಂದುಗೂಡಿವೆ. ಚೆಕ್ ಭಾಷೆಯನ್ನು ಸುಮಾರು ೧೦.೦೦.೦೦೦ ಜನ ಬಳಸುತ್ತಿದ್ದಾರೆ.
ಚೆಕ್ ಸುಮಾರು ೧೨ ದಶಲಕ್ಷ ಸ್ಥಳೀಯ ಭಾಷಾ ಬಳಕೆದಾರರನ್ನು ಹೊಂದಿರುವ ಒಂದು ಪಶ್ಚಿಮ ಸ್ಲಾವ್ ಭಾಷೆ; ಚೆಕ್ ಗಣರಾಜ್ಯದಲ್ಲಿ ಅದು ಬಹುಸಂಖ್ಯಾತ ಭಾಷೆ ಮತ್ತು ವಿಶ್ವಾದ್ಯಂತ ಚೆಕ್ ಜನರಿಂದ ಬಳಸಲ್ಪಡುತ್ತದೆ. ಚೆಕ್ ಭಾಷೆಯು ಸ್ಲೋವಾಕಿಯಾದ ಭಾಷೆಗೆ ಹೋಲುತ್ತದೆ ಹಾಗೂ ಪರಸ್ಪರವಾಗಿ ಅದರೊಂದಿಗೆ ಮತ್ತು, ಕಡಮೆ ಪ್ರಮಾಣದಲ್ಲಿ ಪೋಲಂಡ್‌ನ ಭಾಷೆ ಹಾಗೂ ಸಾರ್ಬ್ ಭಾಷೆಗಳೊಂದಿಗೆ ಬುದ್ಧಿಗ್ರಾಹ್ಯವಾಗಿದೆ. ಚೆಕ್ ಭಾಷೆಯು ಚೆಕ್ ಗಣರಾಜ್ಯದ ಬಹುತೇಕ ನಿವಾಸಿಗಳಿಂದ ವ್ಯಾಪಕವಾಗಿ ಬಳಸಲ್ಪಡುತ್ತದೆ.
ಸಂಪ್ರದಾಯರೀತ್ಯ ಚೆಕ್ ಎಂಬುದು ಒಬ್ಬ ಸ್ಲೋವ್ಯಾನಿಕ್ ಮುಖಂಡನ ಹೆಸರು. ಚೆಕೊಸ್ಲೊವಾಕಿಯದ ಪಶ್ಚಿಮ ಭಾಗವನ್ನು ಚೆಕಿ ಎಂದು ಕರೆಯುತ್ತಾರೆ. ಚೆಕ್ ಜನರನ್ನು ಚೆಕ್ ಚೆಸಿ ಎನ್ನುತ್ತಾರೆ. ಚೆಸ್ಕಿ ಎಂಬುದು ಗುಣವಾಚಕ. ಅಂತೂ ಈ ಪದದ ಮೂಲದ ಬಗ್ಗೆ ಸದ್ಯಕ್ಕೆ ಖಚಿತವಾಗಿ ಏನನ್ನೂ ಹೇಳುವಂತಿಲ್ಲ.
ಚೆಕ್ ಭಾಷೆಯ ಹಳೆಯ ಹೆಸರು ಬೊಹೀಮೀಯನ್ ಎಂದು' ಲ್ಟಿಕ್ ಬುಡಕಟ್ಟಿನ ಬೋಯಿ ಜನಾಂಗದ ತೌರೂರಾದ ಬೊಹೀಮೀಯ ಎಂಬ ಪದದಿಂದ ಬಂದಿದೆ; ಆಧುನಿಕ ಜರ್ಮನ್ ಭಾಷೆಯಲ್ಲಿ ಇದು ಬೊಹ್‍ಮೆನ್ ಆಗಿದೆ.
ಸರಿಸುಮಾರು ಎಲ್ಲ ಕೈಗಳಲ್ಲಿ ಕಂಡುಬರುವ ಮೂರು ರೇಖೆಗಳಿಗೆ ಹಸ್ತ ಸಾಮುದ್ರಿಕರು ಹೆಚ್ಚು ಪ್ರಾಮುಖ್ಯತೆ ಕೊಡುತ್ತಾರೆ:
ಹಸ್ತದ ಓದುಗ ಮೊದಲು ಪರಿಶೀಲಿಸುವುದು ಮೂರು ಪ್ರಮುಖ ರೇಖೆಗಳ ಪೈಕಿ ಹೃದಯ ರೇಖೆ ಯನ್ನು. ಇದು ಬೆರಳಿನ ಬುಡದಲ್ಲಿ, ಹಸ್ತದ ಮೇಲ್ಭಾಗದ ಕಡೆ ಕಾಣಬರುತ್ತದೆ. ಕೆಲವು ಪರಂಪರೆಗಳಲ್ಲಿ ಕಿರು ಬೆರಳ ಕೆಳಗಿನ ಹಸ್ತದ ತುದಿಯಿಂದ ಶುರುವಾಗಿ ಹಸ್ತದ ಮೂಲಕ ಹೆಬ್ಬೆರಳಿನ ಕಡೆಗೆ ಹಾದುಹೋಗಿರುವ ರೇಖೆಯನ್ನು ಓದಲಾಗುತ್ತದೆ, ಇತರ ಪರಂಪರೆಗಳಲ್ಲಿ ಬೆರಳುಗಳ ಬುಡದಿಂಡ ಶುರುವಾಗಿ ಹಸ್ತದ ಹೊರ ತುದಿಗೆ ಹರಡಿಕೊಂಡಿರುವ ರೇಖೆಗಳನ್ನು ಓದಲಾಗುತ್ತದೆ. ಈ ರೇಖೆ ಶಾರೀರಿಕ ಮತ್ತು ಉಪಮಾತ್ಮಕವಾದ ಹೃದಯ ಸಂಬಂಧಿ ಅಂಶಗಳನ್ನು ಪ್ರತಿನಿಧಿಸುತ್ತದೆ, ಹೃದಯ ಆರೋಗ್ಯದ ಅನೇಕ ಅಂಶಗಳ ಜೊತೆಗೆ ಭಾವನಾತ್ಮಕ ಸುಭದ್ರತೆ, ರೊಮ್ಯಾಂಟಿಕ್ ದೃಷ್ಟಿಕೋನ, ಕಳಾಹೀನತೆ ಮತ್ತು ಸಾಮಾಜಿಕ ವರ್ತನೆಯನ್ನು ಪ್ರತಿನಿಧಿಸುತ್ತದೆ ಎಂದು ಹಸ್ತ ಸಾಮುದ್ರಿಕರು ವ್ಯಾಖ್ಯಾನಿಸುತ್ತಾರೆ.
ಹಸ್ತ ಸಾಮುದ್ರಿಕರು ಗುರುತಿಸಿರುವ ಇನ್ನೊಂದು ರೇಖೆ ತಲೆ ರೇಖೆ . ಈ ರೇಖೆ ಹಸ್ತದ ಮೇಲುತುದಿಯಲ್ಲಿ, ತೋರುಬೆರಳಿನ ಬುಡದಿಂದ ಪ್ರಾರಂಭವಾಗಿ ಹಸ್ತದ ಮೂಲಕ ಹಾದು ಹಸ್ತದ ಹೊರತುದಿಗೆ ಚಾಚಿಕೊಂಡಿದೆ. ಅನೇಕ ಸಲ ಈ ತಲೆ ರೇಖೆ ಪ್ರಾರಂಭದಲ್ಲಿ ಜೀವನ ರೇಖೆಯೊಂದಿಗೆ ಸೇರಿಕೊಂಡಿರುತ್ತದೆ . ಹಸ್ತ ಸಾಮುದ್ರಿಕರು ಸಾಮಾನ್ಯವಾಗಿ ಕಲಿಕಾಶೈಲಿ, ಸಂವಹನಾ ಶೈಲಿ, ಬೌದ್ಧಿಕತೆ ಮತ್ತು ಜ್ಞಾನದ ಹಸಿವು ಸೇರಿದಂತೆ ವ್ಯಕ್ತಿಯ ಮನಸ್ಸಿನ ಕಾರ್ಯ ವಿಧಾನವನ್ನು ಈ ರೇಖೆ ಪ್ರತಿನಿಧಿಸುತ್ತದೆ ಎಂದು ವ್ಯಾಖ್ಯಾನಿಸುತ್ತಾರೆ. ಅದು ಮಾಹಿತಿಯ ಸೃಜನಾತ್ಮಕ ಅಥವಾ ವಿಶ್ಲೇಷಣಾತ್ಮಕ ವಿಧಾನಕ್ಕೆ ವ್ಯಕ್ತಿಯೊಬ್ಬನ ಆಧ್ಯತೆಯನ್ನು ಸೂಚಿಸುತ್ತದೆಂದು ಕೂಡಾ ನಂಬಲಾಗಿದೆ.
ಅಂತಿಮವಾಗಿ ಹಸ್ತ ಓದುಗರು ಪ್ರಾಯಷಃ ಕೈಯ ತುಂಬಾ ವಿವಾದಾತ್ಮಕ ರೇಖೆ, ಜೀವನ ರೇಖೆ ಯನ್ನು ಗಮನಿಸುತ್ತಾರೆ. ಈ ರೇಖೆ ಹಸ್ತದ ತುದಿಯಲ್ಲಿ, ಹೆಬ್ಬೆರಳಿನ ಮೇಲೆ ಪ್ರಾರಂಭವಾಗಿ ಕಮಾನಿನ ರೀತಿ ಮುಂಗೈ ಕಡೆಗೆ ಹಾದು ಹೋಗಿದೆ. ಈ ರೇಖೆ ವ್ಯಕ್ತಿಯ ಶಕ್ತಿ ಸಾಮರ್ಥ್ಯ, ಮಾನಸಿಕ ಸಧೃಢತೆ, ಶಾರೀರಿಕ ಆರೋಗ್ಯ ಮತ್ತು ಸಾಮಾನ್ಯ ಸುಸ್ಥಿತಿಯನ್ನು ಪ್ರತಿನಿಧಿಸುತ್ತದೆಂದು ನಂಬಲಾಗಿದೆ. ಜೀವನರೇಖೆ ಶಾರೀರಿಕ ಪೆಟ್ಟು ಮತ್ತು ಮುರಿತದಂತಹ ಆಘಾತಗಳೂ ಸೇರಿದಂತೆ ಪ್ರಮುಖ ಜೀವನ ಬದಲಾವಣೆಗಳನ್ನು ಪ್ರತಿಫಲಿಸುತ್ತದೆಂದು ಕೂಡಾ ನಂಬಲಾಗಿದೆ. ವ್ಯಕ್ತಿಯ ಜೀವನ ರೇಖೆಯ ಉದ್ದ ವ್ಯಕ್ತಿಯ ಜೀವಾವಧಿಯ ದೀರ್ಘತೆಯೊಂದಿಗೆ ತಳುಕು ಹಾಕಿಕೊಂಡಿದೆ ಎಂಬ ಜನಜನಿತ ನಂಬಿಕೆಯನ್ನು ಆಧುನಿಕ ಹಸ್ತ ಸಾಮುದ್ರಿಕರು ಸಾಮಾನ್ಯವಾಗಿ ನಂಬುವುದಿಲ್ಲ.ಹೆಚ್ಚುವರಿ ಪ್ರಮುಖ ರೇಖೆಗಳು ಅಥವಾ ಏರಿಳಿತಗಳು ಈ ಅಂಶಗಳನ್ನು ಒಳಗೊಂಡಿವೆ:
ಅಥವಾ ಹೃದಯ ಮುತ್ತು ಕಲೆ ರೇಖೆಗಳ ಬೆಸುಗೆ, ವ್ಯಕ್ತಿಯ ಭಾವನಾತ್ಮಕತೆಯಂತೆಯೇ ವೈಚಾರಿಕ ಸ್ವಭಾವಕ್ಕೆ ಸಂಬಂಧಿಸಿದಂತೆ ವಿಶೇಷ ಪ್ರಾಮುಖ್ಯತೆ ಪಡೆದಿದೆ, ಈ ಅಂಶಗಳನ್ನು ಈ ರೇಖೆಯಿಂದಲೇ ಅಧ್ಯಯನ ಮಾಡಬೇಕು. ತಲೆ ಮತ್ತು ಹೃದಯ ರೇಖೆಗಳು ಜೋಡಣೆಯಾದ ವಿಲಕ್ಷಣ ಕೈಗಳಾನ್ನು ಉಳಿದ ಕೈಗಳಿಗಿಂತ ಪ್ರತ್ಯೇಕವಾಗಿ ಗುರುತು ಮಾಡಲಾಗಿದೆಯೆಂದು ತಿಳಿಯಲಾಗಿದೆ.ಕೈರೊ ಪ್ರಕಾರ ವ್ಯಕ್ತಿಯೊಬ್ಬನಿಗೆ ಈ ರೇಖೆ ಉದ್ದೇಶದ ಅಗಾಧತೆ ಅಥವಾ ಏಕಮನಸ್ಥಿತಿಯನ್ನು ಕೊಡುತ್ತದೆ, ಇದರ ಸ್ವಭಾವವನ್ನು, ಹಸ್ತದಲ್ಲಿ ಅದು ಇರುವ ನಿಖರವಾದ ಸ್ಥಾನ ಮತ್ತು ಅದರಿಂದ ಸಾಮಾನ್ಯವಾಗಿ ಕವಲೊಡೆದ ರೇಖೆಗಳು ಹರಡಿಕೊಂಡಿರುವ ದಿಕ್ಕಿನ ಆಧಾರದಿಂದ ನಿರ್ಧರಿಸಲಾಗುತ್ತದೆ. ಯಾವುದೇ ಕವಲುಗಳಿಲ್ಲದೆ ಏಕವಾಗಿರುವ ಇಂತಹ ರೇಖೆಗಳಿರುವ ಕೈಗಳನ್ನು ಹೊಂದಿರುವ ವ್ಯಕ್ತಿಗಳು ಗಾಢವಾದ ಸ್ವಭಾವ ಹೊಂದಿದ್ದು ಅವರಿಗೆ ವಿಶೇಷ ಕಾಳಜಿಯ ಅಗತ್ಯವಿರುತ್ತದೆ. ರೇಖೆಯ ಮಾಮೂಲು ಸ್ಥಾನ ತೋರುಬೆರಳಿನಿಂದ ಪ್ರಾರಂಭವಾಗಿ, ಕಿರುಬೆರಳಿನ ಕೆಳಾಗಿನ ಹಸ್ತದ ಅಂಚಿನಲ್ಲಿ ಹೃದಯರೇಖೆ ಮಾಮೂಲಿನಂತೆ ಕೊನೆಯಾದರೆ ಅಂತಹ ವ್ಯಕ್ತಿಯ ಆಸಕ್ತಿಗಳು ಕಡಿಮೆ ಇದ್ದು, ಆತನ ಸ್ವಭಾವದ ಗಾಢತೆಯನ್ನು ಅದರಿಂದ ಒಡೆದಿರುವ ಕವಲುಗಳ ಆಧಾರದ ಮೇಲೆ ಮಾತ್ರ ನಿರ್ಧರಿಸಲಾಗುತ್ತದೆ.
ಬೆರಳುಗಳ ಕೆಳಾಗಿನ ಹಸ್ತದ ತಕ್ಷಣದ ಮೇಲುಭಾಗ ವ್ಯಕ್ತಿಯ ಔನ್ನತ್ಯತೆ ಅಥವಾ ಬೌದ್ಧಿಕ ಸ್ವಭಾವ ಮತ್ತು ಹಸ್ತದ ಕೆಳಭಾಗ ಈ ಸ್ವಭಾವದ ಪ್ರಾಪಂಚಿಕತೆಯನ್ನು ಪ್ರತಿನಿಧಿಸುತ್ತದೆಂದು ಪರಿಗಣಿಸಲಾಗಿದೆ. ತಲೆರೇಖೆಯ ಕೇಂದ್ರೀಯ ಸ್ಥಾನ ಅಥವಾ ಈ ಪ್ರಕರಣದಲ್ಲಿ ಹಸ್ತದ ಒಂದು ಅಡ್ಡಹಾಯ್ದ ಮಡಿಕೆ ಪ್ರಕಾರ ಹಸ್ತದ ಈ ಅರ್ಧಭಾಗ ದೊಡ್ಡದಿದ್ದರೆ ವ್ಯಕ್ತಿಯ ಸ್ವಭಾವದ ಈ ಮಗ್ಗುಲಿನಲ್ಲಿ ಮಹತ್ವದ ವಿಕಾಸವಾಗುತ್ತದೆಂಡು ಇದು ತೋರಿಸುತ್ತದೆ. ಈ ಸಾಮಾನ್ಯ ತತ್ವಗಳ ಆಧಾರದಲ್ಲಿ, ಈ ರೇಖೆ ತನ್ನ ಮಾಮೂಲು ಸ್ಥಾನದಿಂದ ಕೆಳಗಿದ್ದರೆ ಇದು ಆವ್ಯಕ್ತಿಯ ಪ್ರೌಢತೆಯ ಗಾಡ ಸ್ವಭಾವವನ್ನು ಮಾಮೂಲು ಸ್ಥಾನಕ್ಕಿಂತ ಮೇಲೆ ಇದ್ದರೆ ಅದು ಗಾಢವಾದ ಲೌಕಿಕತೆ ಮತ್ತು ಆಸಕ್ತಿಗಳ ಸ್ವಭಾವನ್ನು ಸೂಚಿಸುತ್ತದೆ.
ಈ ರೇಖೆಯಿಂದ ಕವಲೊಡೆದು ಈ ಕವಲುಗಳು ಹರಿದುಕೊಂಡಿರುವ ದಿಕ್ಕಿನ ಮೇಲೆ ನಿರೂಪಿಸಲ್ಪಟ್ಟಿರುವ ಫಲಿತಾಂಶಗಳಾ ಸೂಕ್ತ ಬದಲಾವಣೆ, ಹಸ್ತದ ದಿಣ್ಣೆಗಳನ್ನು ಅವಲಂಬಿಸಿ ಈ ರೇಖೆಯ ಮೇಲೆ ಗಣಾನೀಯವಾಗಿ ಪ್ರಭಾವ ಬೀರುತ್ತದೆ. ಉದಾಹರಣೆಗೆ ಈ ರೇಖೆಯ ಒಂದು ಕವಲು ಹಸ್ತದ ಕೆಳಗಿರುವ ಮತ್ತು ಹೆಬ್ಬೆರಳಿನ ಎದುರಿಗಿರುವ ಚಂದ್ರ ದಿಣ್ಣೆಗೆ ಹರಡಿಕೊಂಡಿದ್ದರೆ ಅದು ಚಂಚಲ ಸ್ವಭಾವ ಮತ್ತು ಭಾವನಾತ್ಮಕ ಹದವನ್ನು ಸೂಚಿಸುತ್ತದೆ.
ವಿಧಿ ರೇಖೆ ಮುಂಗೈ ಹತ್ತಿರದ ಹಸ್ತದ ತಳಭಾಗದಿಂದ, ಹಸ್ತದ ನಡುವೆ ಹಾದು ನಡುಬೆರಳಿನ ಬುಡದ ತನಕ ಹರಡಿಕೊಂಡಿರುತ್ತದೆ. ಈ ರೇಖೆ, ವ್ಯಕ್ತಿಯ ಅಧ್ಯಯನ, ವೃತ್ತಿ ಆಯ್ಕೆ, ಯಶಸ್ಸು ಮತ್ತು ಅಡೆತಡೆಗಳೂ ಸೇರಿದಂತೆ ಜೀವನ ಮಾರ್ಗದ ಸಾಂಗತ್ಯ ಹೊಂದಿದೆಯೆಂದು ನಂಬಲಾಗಿದೆ. ಕೆಲವು ಸಲ ಈ ರೇಖೆ ವ್ಯಕ್ತಿಯ ಹತೋಟಿಯಾಚೆಗಿನ ಸಂದರ್ಭಗಳನ್ನು ಪ್ರತಿಫಲಿಸುತ್ತದೆ ಅಥವಾ ಇದಕ್ಕೆ ಪರ್ಯಾಯವಾಗಿ ವ್ಯಕ್ತಿಯ ಆಯ್ಕೆಗಳು ಮತ್ತು ಅದರ ಪರಿಣಾಮಗಳನ್ನು ಪ್ರತಿಫಲಿಸುತ್ತದೆಂದು ತಿಳಿಯಲಾಗಿದೆ.
ಅಭ್ಯಾಸದಲ್ಲಿರುವ ಹಸ್ತ ಸಾಮುದ್ರಿಕ ರೀತಿ, ಓದನ್ನು ನಿರ್ವಹಿಸುವ ರೀತಿಯನ್ನು ಅವಲಂಬಿಸಿರುವ ಹಸ್ತ ಸಾಮುದ್ರಿಕರು ಕೈನ ಅನೇಕ ಗುಣಗಳು, ಆಕಾರ ಮತ್ತು ಹಸ್ತದ ಗೆರೆಗಳನ್ನು ಗಮನಿಸಬಹುದು; ಚರ್ಮದ ಬಣ್ಣ ಮತ್ತು ಹೆಣಿಗೆ ಮತ್ತು ಉಗುರು, ಹಸ್ತ ಮತ್ತು ಬೆರಳುಗಳ ತುಲನಾತ್ಮಕ ಗಾತ್ರ, ಗಿಣ್ಣುಗಳ ಪ್ರಾಮುಖ್ಯತೆ ಮತ್ತು ಇನ್ನೂ ಅನೇಕ ಕೈ ಚಹರೆಗಳನ್ನೂ ಕೂಡಾ ಗಮನಿಸಬಹುದು.ಹಸ್ತ ಸಾಮುದ್ರಿಕ ಶಾಸ್ತ್ರದ ಬಹುತೇಕ ವಿಧಾನಗಳಲ್ಲಿ ಕೆಲವು ಸಲ ಮಾದರಿಯಾದ ಅಂಶಗಳು ಅಥವಾ ವ್ಯಕ್ತಿಯ ಸ್ವಭಾವಕ್ಕನುಗುಣವಾಗಿ ಕೈನ ಆಕಾರಗಳನ್ನು ನಾಲ್ಕು ಅಥವಾ 10 ಮಾದರಿಗಳಾಗಿ ವಿಭಾಗಿಸಲಾಗುತ್ತದೆ. ಕೈಯ ಆಕಾರಗಳು ಸೂಚಿಸಿದ ಕೈ ಮಾದರಿಗೆ ಅನುಗುಣವಾಗಿ ಗುಣ ಚಹರೆಗಳನ್ನು ಸೂಚಿಸುತ್ತವೆ ( ಅಂದರೆ ಅಗ್ನಿಕೈ ಅಧಿಕ ಚೈತನ್ಯ, ಸೃಜನಶೀಲತೆ, ಮುಂಗೋಪ, ಆಕಾಂಕ್ಷೆ ಇತ್ಯಾದಿ- ಈ ಎಲ್ಲಾ ಗುಣಗಳು ಮಾದರಿ ಅಂಶಗಳಿಗೆ ಸಂಬಂಧಿಸಿವೆ ಎಂದು ನಂಬಲಾಗಿದೆ).ಅನೇಕ ಏರಿಳಿತಗಳಿದ್ದರೂ ಆಧುನಿಕ ಹಸ್ತ ಸಾಮುದ್ರಿಕರು ಬಳಸುವ ತುಂಬಾ ಸಾಮಾನ್ಯ ವರ್ಗೀಕರಣಗಳೆಂದರೆ:
ಭೂಮಿ : ಕೈಗಳನ್ನು ಸಾಮಾನ್ಯವಾಗಿ ಅದರ ವಿಶಾಲತೆ,ಚೌಕಾಕಾರ, ಬೆರಳುಗಳು ಮಂದವಾಗ ಉರುಟು ಚರ್ಮ, ಕೆಂಬಣ್ಣ ಮತ್ತು. ಸಾಮಾನ್ಯವಾಗಿ ಮುಂಗೈನಿಂದ ಬೆರಳುಗಳ ಬುಡದ ತನಕ ಇರುವ ಹಸ್ತದ ಉದ್ದದ್ದ ಆಧಾರದ ಮೇಲೆ ಗುರುತಿಸಲಾಗುತ್ತವೆ, ಸಾಮಾನ್ಯವಾಗಿ ಹಸ್ತದ ಉದ್ದ ಬೆರಳಿನ ಉದ್ದಕ್ಕೆ ಸಮಾನವಾಗಿರುತ್ತವೆ.
ವಾಯು : ಕೈಗಳು ಚೌಕಾಕಾರ ಅಥವಾ ಆಯತಾಕಾರದ ಹಸ್ತದ ಜೊತೆಗೆ ನೀಳ ಬೆರಳುಗಳು ಮತ್ತು ಕೆಲವು ಸಲ ಚಾಚಿಕೊಂಡ ಗೆಣ್ಣುಗಳು ಮತ್ತು ಶುಷ್ಕ ಚರ್ಮವನ್ನು ತೋರುತ್ತವೆ. ಮುಂಗೈನಿಂದ ಬೆರಳುಗಳ ಬುಡದ ತನಕ ಹಸ್ತದ ಉದ್ದಳತೆ ಸಾಮಾನ್ಯವಾಗಿ ಬೆರಳುಗಳ ಉದ್ದಳತೆಗಿಂತ ಕಡಿಮೆ ಇರುತ್ತದೆ.
ಜಲ : ಕೈಗಳನ್ನು ಬೇಗ ನೋಡಬಹುದು, ಕೆಲವು ಸಲ ಈ ಹಸ್ತಗಳು ಅಂಡಾಕೃತಿಯಲ್ಲಿದ್ದು ನೀಳವಾದ, ಮೃದು ರಾಶಿಯಾಕಾರದ ಬೆರಳುಗಳನ್ನು ಹೊಂದಿರುತ್ತವೆ. ಮುಂಗೈನಿಂದ ಬೆರಳುಗಳ ಬುಡದ ತನಕ ಹಸ್ತದ ಉದ್ದಳಾತೆ ಸಾಮಾನ್ಯವಾಗಿ ಹಸ್ತದ ಅತಿ ಹೆಚ್ಚು ವಿಸ್ತಾರ ಭಾಗದ ಅಗಲಕ್ಕಿಂತ ಕಡಿಮೆ ಇರುತ್ತವೆ ಮತ್ತು ಸಾಮಾನ್ಯವಾಗಿ ಬೆರಳುಗಳ ಉದ್ದಳತೆಗೆ ಸರಿ ಸಮಾನವಾಗಿರುತ್ತದೆ.
ಅಗ್ನಿ : ಕೈಗಳ ಗುಣರೂಪ ಚೌಕಾಕಾರ ಅಥವಾ ಆಯತಾಕಾರದ ಹಸ್ತ, ಕೆಂಪೇರಿದ ಅಥವಾ ಗುಲಾಬಿ ಚರ್ಮ ಮತ್ತು ಕುಳ್ಳಗಿನ ಬೆರಳುಗಳನ್ನು ಒಳಗೊಂಡಿರುತ್ತವೆ. ಮಣಿಕಟ್ಟಿನಿಂದ ಬೆರಳುಗಳ ಕೆಳಗಿನವರೆಗಿನ ಹಸ್ತದ ಉದ್ದವು ಸಾಮಾನ್ಯವಾಗಿ ಬೆರಳುಗಳ ಉದ್ದಕ್ಕಿಂತಲೂ ಹೆಚ್ಚಾಗಿರುತ್ತದೆ.
ನಿಮ್ಮ ಕೈಗಳಲ್ಲಿ ಪ್ರಬಲ ಅಂಶ ಮತ್ತು ಸ್ವಭಾವಗಳನ್ನು ನಿರ್ಧರಿಸುವುದು ಸುಲಭ
ಕೈಯಾಕಾರದ ವಿಶ್ಲೇಷಣೆಯಲ್ಲಿ ರೇಖೆಗಳ ಸಂಖ್ಯೆ ಮತ್ತು ಗುಣಗಳನ್ನು ಕೂಡಾ ಸೇರಿಸಿಕೊಳ್ಳಬಹುದು, ಹಸ್ತ ಸಾಮುದ್ರಿಕ ಶಾಸ್ತ್ರದ ಕೆಲವು ಪರಂಪರೆಗಳಾಲ್ಲಿ ಭೂಮಿ ಮತ್ತು ಜಲ ಕೈಗಳಲ್ಲಿ ಮತ್ತು ಅದರಲ್ಲಿನ ಆಳಾ ರೇಖೆಗಳ ಸಂಖ್ಯೆ ಕಡಿಮೆ ಇದ್ಡರೆ, ವಾಯು ಮತ್ತು ಅಗ್ನಿ ಕೈಗಳು ಕಡಿಮೆ ಸ್ಪಷ್ಟತೆಯ ನಿರೂಪಗಳೊಂದಿಗೆ ಹೆಚ್ಚು ರೇಖೆಗಳಾನ್ನು ಹೊಂದಿರುವ ಸಾಧ್ಯತೆಯಿದೆ.
ಸೂರ್ಯ ರೇಖೆ - ವಿಧಿ ರೇಖೆಗೆ ಸಮಾನಾಂತರವಾಗಿ, ಉಂಗುರ ಬೆರಳಿನ ಕೆಳಗೆ ಇರುವ ಸೂರ್ಯ ರೇಖೆ, ಖ್ಯಾತಿ ಅಥವಾ ಕುಪ್ರಸಿದ್ಧಿಯನ್ನು ಸೂಚಿಸುತ್ತದೆಂದು ನಂಬಲಾಗಿದೆ.
ಶುಕ್ರನ ನಡುಕಟ್ಟು - ಕಿರುಬೆರಳು ಮತ್ತು ಉಂಗುರ ಬೆರಳಿನ ನಡುವೆ ಪ್ರಾರಂಭವಾಗಿ ಉಂಗುರ ಮತ್ತು ನಡುಬೆರಳಿನ ಉರುವಿನಲ್ಲಿ ಹಾದು ಮಧ್ಯ ಮತ್ತು ತೋರುಬೆರಳಿನ ನಡುವೆ ಕೊನೆಗೊಳ್ಳುತ್ತದೆ, ಇದು ಭಾವನಾತ್ಮಕ ಅರಿವು ಮತ್ತು ವಂಚನೆಯ ಚಾಕಚಕ್ಯತೆಗೆ ಸಂಬಂಧಿಸಿದ್ದೆಂದು ತಿಳಿಯಲಾಗಿದೆ.
ಒಕ್ಕೂಟ ರೇಖೆಗಳು - ಹೃದಯ ರೇಖೆ ಮತ್ತು ಕಿರುಬೆರಳಿನ ಬುಡದಲ್ಲಿ, ಹಸ್ತದ ತಟ್ಟತ್ತಿರುವ ಅಂಚಿನಲ್ಲಿ ಚಿಕ್ಕ ಅಡ್ಡ ರೇಖೆಗಳಾಗಿದ್ದು ಕೆಲವು ಸಲ ಆಪ್ತ ಸಂಬಂಧಗಳು, ಆದರೆ ಯಾವಾಗಲೂ ರೊಮ್ಯಾಂಟಿಕ್ ಅಲ್ಲದ ಸಂಬಂಧಗಳನ್ನು ಸೂಚಿಸುತ್ತವೆಂದು ನಂಬಲಾಗಿದೆ.
ಮರ್ಕ್ಯುರಿ ರೇಖೆ - ಇವು ಮುಂಗೈ ಹತ್ತಿರದ ಹಸ್ತದ ಕೆಳಗಿನಿಂದ ಪ್ರಾರಂಭವಾಗಿ ಹಸ್ತದ ಮೂಲಕ ಕಿರುಬೆರಳಿನ ಕಡೆಗೆ ಹಾದು ಹೋಗಿದ್ದು, ಮರುಕಳಿಸುವ ಆರೋಗ್ಯ ಸಮಸ್ಯೆಗಳು, ವ್ಯಾಪಾರದಲ್ಲಿ ಕುಶಾಗ್ರಮತಿ, ಅಥವಾ ಸಂವಹನ ಕೌಶಲ್ಯವನ್ನು ಸೂಚಿಸುವ ಸಾರಾಂಶವಿರುತ್ತವೆ.
ಪಯಣ ರೇಖೆಗಳು - ಹಸ್ತದ ಇಳಿಜಾರು ಅಂಚಿನಲ್ಲಿ, ಮುಂಗೈ ಮತ್ತು ಹೃದಯರೇಖೆಯ ನಡುವೆ ಇರುವ ಅಡ್ಡರೇಖೆಗಳಾಗಿದ್ದು ವ್ಯಕ್ತಿ ಕೈಗೊಳ್ಳುವ ಪಯಣವನ್ನು ಸೂಚಿಸುತ್ತದೆಂದು ಹೇಳಲಾಗಿದೆ. ಈ ರೇಖೆ ಉದ್ದ್ಧವಾಗಿದ್ದಷ್ಟು ಆ ವ್ಯಕ್ತಿಗೆ ಆ ಪಯಣ ಮುಖ್ಯವಾಗಿರುತ್ತದೆ.
ಇತರೆ ಗುರುತುಗಳು - ಪ್ರತಿ ಬೆರಳಿನ ಕೆಳಗಿರುವ ನಕ್ಷತ್ರಗಳು, ಕ್ರಾಸುಗಳು, ತ್ರಿಕೋನಗಳು,ಚೌಕಗಳು, ತ್ರಿಶೂಲಗಳು ಮತ್ತು ಉಂಗುರಗಳನ್ನು ಒಳಗೊಳ್ಳುತ್ತವೆ, ಅವುಗಳ ಸಂಭವನೀಯ ಪ್ರಭಾವ ಮತ್ತು ಅರ್ಥಗಳು ಹಸ್ತದ ಸ್ಥಳ ಮತ್ತು ಮಧ್ಯ ಪ್ರವೇಶಿಸುವ ರೇಖೆಗಳಿಂದ ಸಿಗುವ ಸ್ವಾತಂತ್ರ್ಯದ ಆಧಾರದ ಮೇಲೆ ಹೆಚ್ಚು ಕಡಿಮೆಯಾಗುತ್ತಿರುತ್ತದೆ.
"ಅಪೋಲೊ ರೇಖೆ" - ಅಪೋಲೊ ರೇಖೆ ಎಂದರೆ ಅದೃಷ್ಟಶಾಲಿ ಜೀವನ, ಇದು ಮುಂಗೈನ ಚಂದ್ರದಿಣ್ಣೆಯಲ್ಲಿ ಪ್ರಾರಂಭವಾಗಿ ಅಪೊಲೊ ಬೆರಳಿನ ಕೆಳಗೆ ಕೊನೆಗೊಳ್ಳುತ್ತದೆ.
"ಒಮಿನಸ್ ರೇಖೆ" - ಜೀವನ ರೇಖೆಯನ್ನು ದಾಟಿ '' ಆಕಾರವನ್ನು ರೂಪಿಸುತ್ತದೆ, ಇದು ತುಂಭಾ ಕೆಟ್ಟಾ ಚಹರೆ, ಇದು ಕೇಳುಗನಲ್ಲಿ ತುಂಭಾ ಚಿಂತೆಯುಂತು ಮಾಡುವುದರಿಂದ ಹಸ್ತ ಸಾಮುದ್ರಿಕರು ಈ ರೇಖೆಯ ಬಗ್ಗೆ ಹೇಳಲು ಹೋಗುವುದಿಲ್ಲ. ಒಮಿನಸ್ ರೇಖೆಯ ಸಾಮಾನ್ಯ ಸೂಚಕಗಳೆಂದರೆ ಇತರೆ ರೇಖೆಗಳ ಜೊತೆಯಾಗಿ ರೂಪುಗೊಳ್ಳುವ '' ಗುರುತು.
ಹಸ್ತ ಸಾಮುದ್ರಿಕ ಶಾಸ್ತ್ರದ ಮೂಲ ಚೈನೀಸ್‌ ಯೀಜಿಂಗ್ , ಭಾರತದಲ್ಲಿನ ಜ್ಯೋತಿಷ್ಯಶಾಸ್ತ್ರ ಮತ್ತು ರೋಮಾ ಎಂಬ ಹೆಸರಿನ ಕಣಿ ಹೇಳುವವರು. ಹಿಂದು ಸಂತ ವಾಲ್ಮೀಕಿ "ಪುರುಷ ಸಾಮುದ್ರಿಕತೆ ಕುರಿತು ವಾಲ್ಮೀಕಿ ಮಹರ್ಷಿಯ ಬೋದನೆಗಳು" ಎಂಬ ಗ್ರಂಥ ರಚಿಸಿರುವರೆಂದು ನಂಬಲಾಗಿದ್ದು, ಇದರಲ್ಲಿ 567 ಪದ್ಯಗಳಿವೆ. ಹಸ್ತ ಸಾಮುದ್ರಿಕ ಶಾಸ್ತ್ರವು ಭಾರತದಿಂದ ಚೀನಾ, ಟಿಬೆಟ್, ಈಜಿಪ್ಟ್, ಪರ್ಷಿಯಾ ಹಾಗೂ ಯೂರೋಪಿನ ಇತರೆ ದೇಶಗಳಿಗೆ ಹರಡಿಕೊಂಡಿತು . ಚೀನಾದಿಂದ ಗ್ರೀಸ್ ದೇಶಕ್ಕೆ ಬಂದ ಹಸ್ತ ಸಾಮುದ್ರಿಕಾ ಶಾಸ್ತ್ರವನ್ನು ಅನಾಕ್ಸಾಗೊರಸ್ ಎಂಬುವವನು ಅಭ್ಯಾಸ ಮಾಡಿದ. ಆದರೂ, ಆಧುನಿಕ ಹಸ್ತ್ರ ಸಾಮುದ್ರಿಕ ಶಾಸ್ತ್ರಜ್ಞರು ಪಾರಂಪರಿಕ ಊಹಾತಂತ್ರಗಳೊಂದಿಗೆ ಮನಃ ಶಾಸ್ತ್ರ, ಸಮಗ್ರ ಗುಣಮುಖ ವಿಧಾನ, ಮತ್ತು ಪರ್ಯಾಯ ವಿಧಾನವಾದ ಕಣಿ ಹೇಳುವುದನ್ನೂ ಸಹ ಮಿಶ್ರ ಮಾಡುತ್ತಾರೆ.
ಕ್ಯಾಪ್ಟನ್ ಕಾಸಿಮಿರ್ ಸ್ಟಾನಿಸ್ಲಾಸ್ ಡಿ’ ಆರ್ಪೆಂಟಿಗ್ನಿ 1839ರಲ್ಲಿ ಲಾ ಕೈರೊಗ್ನಮಿ ಎಂಬ ಪುಸ್ತಕ ಪ್ರಕಟಿಸಿದ.
ಅಡ್ರಿಯನ್ ಅಡಾಲ್ಫ್ ದೆಸ್ಬಾರೊಲ್ಲೆಸ್ 1859ರಲ್ಲಿ ಲೆಸ್ ಮಿಸ್ಟರೆಸ್ ಡಿ ಲಾ ಮೈನ್ ಪುಸ್ತಕವನ್ನು ಪ್ರಕಟಿಸಿದ.
1889ರಲ್ಲಿ ಕ್ಯಾಥೆರಿನ್ ಸೇಂಟ್-ಹಿಲ್ ಎಂಬುವವರು ಗ್ರೇಟ್ ಬ್ರಿಟನ್ನಿನ ಕೈರಲಾಜಿಕಲ್ ಸೊಸೈಟಿಯನ್ನು ಸ್ಥಾಪಸಿದರು.
1897ರಲ್ಲಿ ಎಡ್ಗರ್ ಡಿ ವಾಲ್ ಕೋರ್ಟ್-ವೆರ್ಮಂಟ್ ಅವರು ಅಮೇರಿಕಾದ ಕೈರಲಾಜಿಕಲ್ ಸೊಸೈಟಿಯನ್ನು ಸ್ಥಾಪಿಸಿದರು.
1900ರಲ್ಲಿ ವಿಲಿಯಮ್ ಬೆನ್‌ಹಾಮ್ ದಿ ಲಾಸ್ ಆಫ್ ಸೈಂಟಿಫಿಕ್ ಹ್ಯಾಂಡ್ ರೀಡಿಂಗ್ ಎಂಬ ವೈಜ್ಞಾನಿಕ ಹಸ್ತ ಸಾಮುದ್ರಿಕಾ ಪುಸ್ತಕ ಪ್ರಕಟಿಸಿದ.
ಓದಲು ಯಾವ ಕೈ ಉತ್ತಮ ಎಂಬ ಬಗ್ಗೆ ವಾದ ವಾಗ್ವಾದಗಳಿದ್ದರೂ ಎರಡೂ ಕೈಗಳಿಗೆ ತಮ್ಮದೇ ಪ್ರಾಮುಖ್ಯತೆ ಇದೆ. ಎಡಗೈ ವ್ಯಕ್ತಿಯ ಪ್ರಚ್ಛನ್ನತೆಯನ್ನು ಬಲಗೈ ವಾಸ್ತವಿಕಗೊಂಡ ವ್ಯಕ್ತಿತ್ವವನ್ನು ತೋರುತ್ತದೆ ಎಂದು ತಿಳಿಯುವುದು ವಾಡಿಕೆ. ಪ್ರಾಮುಖ್ಯತೆ ಕುರಿತ ಮಾತುಗಳು ಹೀಗಿವೆ. "ಭವಿಷ್ಯತ್ತು ಬಲಗೈನಲ್ಲಿ ಗತಕಾಲ ಎಡಗೈನಲ್ಲಿ ಕಾಣಿಸುತ್ತವೆ." "ನಾವು ಹುಟ್ಟಿರುವುದು ಎಡಗೈನೊಂದಿಗೆ, ಅದರಿಂದ ನಾವು ಬಲವನ್ನು ಮಾಡಿಕೊಂಡಿದ್ದೇವೆ." "ಗಂಡಸರಿಗೆ ಬಲಗೈ ಓದುತ್ತಾರೆ, ಹೆಂಗಸರಿಗೆ ಎಡಗೈ ಓದುತ್ತಾರೆ." “ದೇವರು ಕೊಟ್ಟಿದ್ದು ಎಡಗೈ, ಬಲ ನೀವು ಅದರಿಂದ ಏನು ಮಾಡುತ್ತೀರೋ ಅದು."ಈ ಎಲ್ಲಾ ಮಾತುಗಳು ಇದ್ದರೂ ಕೊನೆಯಲ್ಲಿ ಓದಲು ಯಾವ ಕೈ ಉತ್ತಮ ಎಂಬುದನ್ನು ಅಂತಃಕರಣ ಮತ್ತು ಅನುಭವಗಳು ಮಾತ್ರ ಹೇಳುತ್ತವೆ.
ಎಡ ಎಡಗೈಯನ್ನು ಬಲಮೆದುಳು ನಿಯಂತ್ರಿಸುತ್ತದೆ, ಆಂತರಿಕ ವ್ಯಕ್ತಿತ್ವ, ವ್ಯಕ್ತಿಯ ನೈಸರ್ಗಿಕತನ , ಚೇತನ ಮತ್ತು ಪಾರ್ಶ್ವ ಚಿಂತನೆಗಳನ್ನು ಪ್ರತಿಫಲಿಸುತ್ತದೆ. ಇದನ್ನು ವ್ಯಕ್ತಿಯ ಆಧ್ಯಾತ್ಮಿಕ ಮತ್ತು ವೈಯಕ್ತಿಕ ವಿಕಾಸದ ಭಾಗ ಎಂದು ಕೂಡ ಪರಿಗಣಿಸಬಹುದು. ಅದು "ಜಗತ್ತಿನ ನಿಷ್ಕ್ರಿಯವಾದ ಸ್ತ್ರೀತತ್ವ"ದ ವ್ಯಕ್ತಿತ್ವ .